U Mobile Tawar Peranti Percuma Menerusi Peranti Bersubsidi & PElan Data Tanpa Had Serendah RM15 Bagi Program Jaringan Prihatin!!

Bermula 7 Mei 2021, penerima Bantuan Prihatin Rakyat (BPR) yang layak akan dapat memilih peranti percuma yang ditawarkan bersama pelan peranti atau pelan data bersubsidi sebagai sebahagian daripada penawaran U Mobile di bawah program Jaringan PRIHATIN.

Untuk pelan peranti, bergantung pada kelayakan subsidi, pelanggan boleh memilih telefon pintar seperti Samsung A02, RealMe C11, Samsung A02s dan Oppo A54, untuk digabungkan sebagai sebahagian daripada pelan mereka secara percuma. Pelanggan juga boleh memilih untuk membeli tablet Lenovo Tab M10 HD (Gen 2) dengan harga serendah RM249. Maklumat lengkap mengenai tawaran pelan peranti bersubsidi adalah seperti yang disenaraikan dalam jadual di bawah.

Untuk pelan data bersubsidi, pelanggan perlu hanya membayar serendah RM15 sebulan selama setahun untuk pelan prabayar Giler Unlimited GX30. U Mobile mempunyai pelbagai pelan data tanpa had dengan data tambahan untuk ‘hotspot’ yang boleh ditebus oleh pelanggan dengan subsidi. Maklumat lanjut disenaraikan di bawah:

Untuk mendaftar tawaran program Jaringan PRIHATIN daripada U Mobile, pelanggan baharu dan sedia ada yang memenuhi syarat kelayakan perlu mengikuti langkah-langkah berikut:

Langkah 1: Layari u.com.my/prihatin untuk menyemak kelayakan dan mendaftar untuk program Jaringan PRIHATIN. Pelanggan juga boleh mendaftar menerusi aplikasi MyUMobile atau melalui portal layan diri U Mobile di www.u.com.my. Sila mendaftar sebelum 31 July 2021.

Langkah 2: Setelah pendaftaran berjaya, pelanggan boleh memilih antara subsidi pelan peranti atau pelan data

Sebagai sebahagian daripada program Jaringan PRIHATIN, U Mobile juga akan menawarkan 2GB data pantas tambahan selama 1 jam setiap hari kepada semua pelanggan yang telah berjaya mendaftar pelan peranti atau melanggan pelan data bersubsidi yang sebahagian daripada penawaran oleh U Mobile di bawah program Jaringan PRIHATIN. Untuk menikmati data pantas 2GB percuma ini, pelanggan yang layak perlu menebusnya di aplikasi MyUMobile atau menghantar SMS “FREE2GB” ke 28111 tanpa dikenakan bayaran SMS tambahan.

Untuk maklumat lebih lanjut mengenai program Jaringan PRIHATIN, sila layari u.com.my/jaringanprihatin

Untuk mendaftar program Jaringan PRIHATIN sila layari u.com.my/prihatin


HUAWEI Bakal Hadir Dengan Powerbank Bersama Sokongan Teknologi  Pengecasan Pantas 40W?

Terdapat info ketirisan mengatakan bahawa HUAWEI kini dilaporkan sedang membangunkan sebuah powerbank berkapasiti 10,000mAh yang menyokong teknologi pengecasan pantas 40W.

Memetik sumber, powerbank tersebut dikatakan mampu mengecas HUAWEI Mate 20 dan Honor Magic 2 dengan kuasa maksimum 40W di samping turut menyokong pengecasan Huawei SuperCharge 22.5W untuk mengecas telefon keluaran HUAWEI yang lain.

We received a leak from supplychain that Huawei is releasing a 40W SuperCharge Protocol(SCP) 10000mAh powerbank. It's able to charge Huawei Mate 20 Pro and Honor Magic 2 at maximum power of 40W and also backward comptaible with 22.5W SCP fast charging of other Huawei phones.

— ChargerLAB (@chargerlab) December 23, 2018

Pun begitu, tidak banyak maklumat mengenai powerbank ini yang diketahui. Jadi, sama-sama kita tunggu kemunculannya!


Turito, satu platform e-pembelajaran yang disruptif, melancarkan perkhidmatannya ke seluruh dunia

– Kelas dalam talian untuk peperiksaan kompetitif akan bermula pada bulan November 2020 dan seterusnya

ATLANTA, 12 November 2020 /PRNewswire/ — Turito, platform e-pembelajaran terkini yang menawarkan pengalaman pembelajaran hiper-peribadi kepada pelajar, dijadualkan untuk melancarkan perkhidmatan ke AS dan pasaran antarabangsa yang lain. Platform baharu ini membantu pelajar yang bercita-cita untuk mendapat tempat di Ivy Leagues dan sekolah ternama di AS dengan memastikan mereka mula membina profil sejak di Gred 6. Turito, dengan pendekatan dan amalinya yang unik terhadap pembelajaran, menawarkan bimbingan yang menyeluruh daripada gred akademik hingga aktiviti ko-kurikulum, untuk menyediakan pelajar ke Ivy Leagues.

Selain menawarkan sokongan yang menyeluruh, Turito juga membantu pelajar dengan projek sains dan matematik, pembangunan aptitud mental dan pembangunan dan peningkatan kendiri yang lebih holistik. Dengan bimbingan kaunseling dan kerjaya yang teliti, platform ini juga menyediakan pelajar dengan cabaran kehidupan sebenar yang mencukupi.

Platform pertama seumpamanya dengan pendidik terkemuka yang menyediakan pembelajaran secara peribadi, Turito akan menawarkan latihan dalam talian untuk semua jenis peperiksaan kompetitif seperti SAT, ACT, PSAT SAT Subjektif, APs dan banyak lagi. Bagi memulakannya, ia akan menawarkan kursus yang mencabar, kursus jangka pendek dan kursus biasa untuk SAT & ACT. Disandarkan pada infrastruktur teknologi yang hebat, platform ini menampilkan kelas interaktif secara langsung dengan model dwiguru seorang ketua dan seorang guru pembantu – yang telah terbukti berjaya, dalam pengajaran kumpulan pelajar yang lebih besar yang berkesan. Kaedah penilaian pelajar yang sangat canggih akan memanfaatkan pembelajaran menggunakan mesin dan kecerdasan buatan untuk menawarkan analisis yang mendalam dan memberi cadangan, papan pemuka ibu bapa akan membolehkan mereka mengikuti perkembangan anak-anak.

Turito juga akan membolehkan pelajar mengakses video terkini dengan grafik dan animasi untuk pemahaman konsep yang lebih baik sambil menyediakan penjelasan untuk sebarang kemusykilan, secara 24 jam. Modul ujian yang unik merangkumi penghasilan ujian secara automatik, satu ciri yang membolehkan pelajar membuat dan mengambil ujian yang disesuaikan secara peribadi (yang dibuat secara automatik berdasarkan kekuatan dan kelemahan mereka). Perkhidmatan pemeriksa peperiksaan juga akan mengesan pelajar semasa mereka melaksanakan peperiksaan.

YuppTV & Pengasas Turito Uday Reddy berkata, “Pandemik global yang berterusan mendorong evolusi terhadap ruang pendidikan dalam talian, seterusnya menyediakan pendidikan yang mudah diakses dan berkualiti untuk pelajar. Idea di sebalik pelancaran Turito adalah untuk menyediakan pendidikan dalam talian yang berkualiti dan mencipta satu proses yang menarik untuk memperkasakan generasi masa depan. Misi kami adalah untuk menyertai generasi digital ke arah kualiti pembelajaran bermutu tinggi, untuk membantu pelajar yang bercita-cita untuk mendapat tempat di Ivy leagues & sekolah terkemuka dengan membantu dan membimbing mereka secara teliti dari gred 6 agar mereka benar-benar bersedia menghadapi cabaran akan datang. Untuk meningkatkan penyertaan pelajar, platform juga ini akan melancarkan Gamifikasi dalam masa terdekat.”

Turito menyatukan fakulti terkemuka dengan pengalaman antara 10 hingga 25 tahun, memegang rekod prestasi yang benar-benar terbukti dalam pengajaran Bahasa Inggeris, Matematik, Pemahaman Membaca dan Kemahiran Menulis. Platform ini akan menggunakan modul AI dan ML untuk mendorong pemperibadian dan latihan akademik pelajar bagi mempersiapkan mereka menghadapi peperiksaan yang kompetitif.

Turito menawarkan pelbagai kumpulan kursus SAT & ACT bermula 16 November , 2020 yang bermatlamatkan pencapaian skor tertinggi untuk mendapat tempat di sekolah terkemuka di AS.

Keywords: Computer Software Computer/Electronics Education Multimedia/Online/Internet New products/services


Astro Dilantik Sebagai Pengedar Rasmi Disney+ Hotstar- Pelanggan ‘Movies Pack’ Astro Akan Dapat Strim Disney+ Hotstar!!!

Astro teruja mengumumkan pelantikannya oleh The Walt Disney  Company sebagai pengedar rasmi untuk perkhidmatan penstriman yang dinantikan, Disney+ Hotstar, di Malaysia yang akan dilancarkan pada 1 Jun 2021. Pelanggan Astro akan dapat strim lebih daripada  800 filem dan 18,000 kandungan episod Disney yang menakjubkan pada aplikasi Disney+ Hotstar.  Astro berusaha untuk menyediakan kandungan Disney+ Hotstar menerusi kotak Ultra dan Ulti yang  disambungkan, pada tahun ini kelak dan memberikan kemudahan hiburan sehenti kepada pelanggan  Astro.

Henry Tan, Ketua Pegawai Eksekutif Kumpulan Astro, berkata, “Kami gembira dapat menjadi pengedar  rasmi Disney+ Hotstar di Malaysia dan akan mengagregasikan lebih banyak kandungan bertaraf dunia  di platform kami. Tidak lama lagi, pelanggan dapat menikmati kandungan hebat dari Disney+ Hotstar, tambahan kepada kandungan terbaik Astro, kandungan tempatan, karya asli yang memenangi  anugerah, dan kandungan sukan yang tiada tandingannya, yang menjadikan kami destinasi hiburan  yang tidak disangkal lagi oleh rakyat Malaysia.”

Disney+ Hotstar adalah destinasi penstriman untuk kandungan global dan Malaysia. Ia menyatukan  filem-filem pecah panggung Hollywood dan kandungan yang memenangi anugerah dari Disney,  Marvel, Star Wars, Pixar, National Geographic, FX, 20th Century Studios dan banyak lagi, yang juga  merangkumi tayangan perdana eksklusif dan tayangan pecah panggung dari studio terkemuka di  Malaysia. Disediakan pada peranti bersambung internet yang serasi, Disney+ Hotstar menawarkan  kandungan bebas komersil dengan pelbagai filem asli panjang, siri aksi langsung dan animasi,  kandungan format pendek dan dokumentari, termasuk siri seperti The Mandalorian, WandaVision dan  The Falcon and The Winter Soldier dan filem-filem seperti Avengers: Endgame, Aladdin dan Frozen 2.  Disney+ Hotstar juga akan menampilkan simpanan kandungan yang luas untuk penerbitan pawagam  Malaysia yang memenangi anugerah, dan kandungan hebat tempatan seperti J2: J Retribusi,  Zombitopia, Ada Hantu, Ejen Ali, Upin & Ipin dan banyak lagi.

Mulai 4 Mei, pelanggan boleh mula mendaftar untuk mendapatkan ‘Movies Pack’ yang disertakan  dengan Disney+ Hotstar pada 1 Jun melalui, Saluran 200,  astro.com.my/Disney, dan juga menerusi pengedar dan pembekal yang sah.


Peluang Untuk Berinteraksi Dengan Selebriti Terkenal Dato’Sri Siti Nurhaliza & Fattah Amin Menerusi Livestream Di Aplikasi TikTok!!!

Aplikasi yang sangat popular pada ketika iaitu TikTok kini berkerjasama dengan penyanyi nombor satu negara Dato’ Sri Siti Nurhaliza dan pelakon popular Fattah Amin dalam kempen #StayAtHome Live! Specials yang mana ia memberi peluang kepada para peminat bertuah untuk berinteraksi dengan mereka selama satu jam pada 21 dan 22 April.

Kedua-dua selebriti ini akan livestreams di aplikasi TikTok dan sesi ‘meet and greet’ dengan peminat setia. Lebih menarik mereka juga akan mempersembahkan lagu terbaharu mereka iaitu secara langsung Bebas and 7 Nasihat.

Berikut adalah waktu siaran livestream tersebut:

Kempen #StayAtHome Live! Specials akan membawakan seleriti dari pelbagai bidang setiap minggu dan pengguna boleh berinteraksi dengan selebriti kesayangan mereka. Bagi minggu ini, Ceh Bob akan livestream dengan anda pada jam 9 malam hingga 10 malam.


P&G dan Shopee memacu rekod penjualan dengan inisiatif atas talian berpengalaman yang pertama, Show Me My Home, dengan peningkatan pesanan lebih daripada 15x

KUALA LUMPUR, Malaysia, June 12, 2020 /PRNewswire/ — Shopee, platform e-dagang terkemuka di Asia Tenggara dan Taiwan, dan Procter & Gamble (NYSE: PG), sebuah syarikat barangan pengguna bergerak pantas (FMCG), mencapai prestasi kukuh untuk inisiatif atas talian berpengalaman mereka yang pertama, Show Me My Home. Inisiatif ini mencatatkan peningkatan jualan lebih daripada 15x pada hari puncak[1], dan ini merupakan pengaktifan utama di bawah Rancangan Perniagaan Bersama atau Joint Business Plan (JBP) serantau yang ditandatangani baru-baru ini antara Shopee dan P&G. JBP menandakan komitmen bersama antara Shopee dan P&G bagi menambah baik pengalaman membeli-belah atas talian untuk pengguna di seluruh rantau ini, dan bagi menyediakan akses mudah kepada produk FMCG yang berkualiti di Shopee.

Chris Feng, Ketua Pegawai Eksekutif di Shopee, berkata, “Ketika kita berubah kepada kebiasaan baharu, e-dagang menjadi lebih penting dalam kehidupan orang ramai. Pengguna semakin kerap berada atas talian untuk memenuhi keperluan harian mereka, dan adalah penting bagi perniagaan untuk terus bersifat tangkas dan cepat menyesuaikan diri. Kejayaan debut atas talian bagi inisiatif Show Me My Home P&G di Shopee adalah bukti untuk perkara tersebut. Dengan menggabungkan portfolio jenama FMCG terkemuka P&G dan kepakaran Shopee mengenai tingkah laku dan pilihan pembeli atas talian, ini membolehkan kami memberikan pengalaman membeli-belah atas talian dari rumah yang baharu dan bersifat berpengalaman untuk pengguna di seluruh rantau ini. Kejayaan ini telah memberi inspirasi kepada kami untuk terus berinovasi bagi memberikan yang terbaik untuk pengguna kami, dan kami berasa teruja dapat bekerjasama secara rapat dengan P&G.”

Pembeli dapat menikmati lebih kemudahan dengan Show Me My Home

Inisiatif Show Me My Home pada mulanya ialah konsep luar talian yang diterima dengan baik di kalangan pengguna dan peruncit. Dengan visi bersama untuk berkhidmat kepada pengguna digital di rantau ini yang semakin celik, P&G memanfaatkan kepakaran teknologi dan pengetahuan Shopee mengenai pembeli atas talian untuk mengoptimumkan dan meningkatkan pengalaman atas talian. Melalui kerjasama ini, P&G dan Shopee berjaya melaksanakan Show Me My Home versi atas talian, mencatatkan peningkatan jualan lebih daripada 15x pada hari puncak. Inisiatif Show Me My Home menawarkan lebih kemudahan kerana pembeli boleh mendapatkan apa yang mereka perlukan dengan mudah kerana laman mikro mensimulasikan persekitaran rumah. Cara membeli-belah atas talian yang baharu ini berjaya menarik perhatian pembeli dengan peningkatan keseluruhan bagi trafik untuk P&G.

Memupuk hubungan yang bermakna dengan ciri yang menggalakkan penglibatan pengguna dalam aplikasi Shopee

Memandangkan orang ramai menghabiskan lebih banyak masa atas talian, jenama-jenama juga semakin mencari cara baharu untuk berinteraksi dan mendekati pengguna mereka. Sebagai sebahagian daripada inisiatif Show Me My Home, P&G memanfaatkan ciri yang menggalakkan penglibatan pengguna yang terdapat di Shopee demi menjalin hubungan yang lebih mendalam dan bermakna dengan pengguna mereka.

Show Me My Home menandakan inisiatif pertama di bawah JBP serantau yang ditandatangani baru-baru ini antara Shopee dan P&G. JBP ini bertujuan untuk memberi layanan dan menarik hati pembeli atas talian dengan lebih baik di rantau ini dengan menyediakan akses lancar kepada pelbagai jenama dan produk terkemuka P&G. Perjanjian ini akan menyaksikan P&G memperluas tawaran portfolio pelbagai jenama di Shopee dan memanfaatkan keupayaan analisis data besar Shopee bagi menyediakan perjalanan pelanggan yang diperibadikan melalui pemasaran yang tepat. Sebagai tambahan, P&G akan memanfaatkan Shopee Brands Suite, sebuah set alat sokongan yang komprehensif, seperti Shopee Live, demi membantu rakan jenama menjangkau dan berhubung dengan pengguna secara lebih baik.

“Di P&G, kami terus berusaha mencuba cara baharu untuk memperibadikan dan mendekati pengguna kami di luar talian mahupun atas talian. Hasil memberangsangkan yang kami capai daripada kempen ini membuktikan kerjasama dengan Shopee sangat berjaya kerana kami mampu berinteraksi bersama pengguna dengan lebih bermakna di platform digital. Kami berharap dapat berkembang dengan pelanggan ketika kami bekerjasama secara rapat dengan Shopee untuk melaksanakan inovasi masa hadapan secara atas talian, berkhidmat kepada lebih banyak lokasi dan menambah nilai kepada transaksi digital,” tambah Shankar Viswanathan, Naib Presiden, E-Dagang, Asia Pasifik, Timur Tengah dan Afrika.

Dengan kejayaan inisiatif Show Me My Home, P&G dan Shopee akan membawanya kembali pada 15 Jun 2020, dengan sekali lagi menampilkan tawaran dan promosi eksklusif daripada jenama P&G popular termasuk Olay, Pantene, dan Ambi Pur.

Untuk mengetahui dengan lebih lanjut, layari laman web ini.

[1] Berbanding hari biasa pada 2020

Untuk produk P&G yang terdapat di Shopee Show Me My Home, sila lawati laman web ini

P&G melayani pengguna di seluruh dunia dengan salah satu portfolio jenama kepimpinan yang terkuat, berkualiti serta dipercayai, termasuk Always®, Ambi Pur®, Ariel®, Bounty®, Charmin®, Crest®, Dawn®, Downy®, Fairy®, Febreze®, Gain®, Gillette®, Head & Shoulders®, Lenor®, Olay®, Oral-B®, Pampers®, Pantene®, SK-II®, Tide®, Vicks® , dan Whisper®. Komuniti P&Gmerangkumi operasi di sekitar 70 negara di seluruh dunia. Sila kunjungi http://www.pg.com untuk berita dan maklumat terkini mengenai P&G dan jenamanya.

Shopee ialah platform e-dagang terkemuka di Asia Tenggara dan Taiwan. Shopee dilancarkan di 7 pasaran pada tahun 2015 untuk menghubungkan pengguna, penjual, dan perniagaan di rantau ini.

Shopee menawarkan pengalaman yang mudah, selamat, dan menarik yang dinikmati oleh berjuta-juta pengguna setiap hari. Ia menawarkan pilihan produk yang luas, disokong oleh pembayaran dan logistik bersepadu, serta ciri-ciri hiburan popular yang disesuaikan untuk setiap pasaran. Shopee juga merupakan penyumbang utama kepada ekonomi digital di rantau ini dengan komitmen teguh untuk membantu jenama dan usahawan berjaya dalam e-dagang.

Shopee adalah sebahagian daripada Sea Limited (NYSE:SE), sebuah syarikat internet pengguna global terkemuka. Selain daripada Shopee, perniagaan teras Sea termasuk bahagian hiburan digital, Garena, dan bahagian perkhidmatan kewangan digital, SeaMoney. Misi Sea adalah untuk menaiktaraf kualiti kehidupan pengguna dan perniagaan kecil menerusi penggunaan teknologi.

Untuk produk P&G yang terdapat di Shopee Show Me My Home, sila lawati (Appendix).

Keywords: Computer/Electronics Electronic Commerce Household Products Household/Consumer/Cosmetics Retail Sales reports


Takpe, lah! – Filem Pendek Yang Menghangatkan Hati & Kebersamaan

Dalam sekelip mata, kita kini berada di pertengahan bulan suci Ramadhan – masa yang penting bagi umat Islam sebagai ibadah untuk memperkuat iman dan disiplin diri di mana mereka menjauhi kesenangan, makan atau minum apa sahaja pada waktu siang.

Berkembang di Malaysia, kita semua telah belajar untuk menghormati dan menghargai masyarakat kita yang berbilang kaum, pelbagai agama dan pelbagai budaya. Kami sangat menghargai dan menghormati satu sama lain. Itulah sebabnya kami mencuba segala cara untuk mengelakkan rasa tidak hormat atau menyinggung perasaan antara satu sama lain, terutamanya pada bulan Ramadhan.

Walaupun terdapat perbezaan kami, kami rakyat Malaysia selalu saling berpelukan dengan baik, toleransi, hormat, dan pengampunan. Kami mengatasi salah faham dengan “Takpe, lah!” Yang ringan hati, tanpa mengambil kira perkara remeh. Walaupun cabaran di bulan Ramadhan dapat mempengaruhi kita semua dengan cara yang berbeza, satu perkara yang pasti – kita mempererat ikatan kita dengan memperhatikan orang yang kita sayangi dan keperluan mereka selama bulan suci ini.

Justeru, Samsung memperlihatkan filem pendek bertemakan ini. Anda boleh tonton filem pendek ini di Youtube. Layari laman sesawang Samsung untuk mengetahui berkenaan ‘Raya Bermakna, Meriah Bersama’.


Kejohanan Dunia Arena Of Valor Bakal Berlangsung 19 Jun Hingga 18 Julai! – Hadiah Terkumpul Bernilai $500 Ribu Jadi Rebutan!!!

Ada satu lagi kejohanan piala dunia dan kali ini adalah permainan Arena Of Valor yang mana ia bakal berlangsung pada 19 Jun hingga 18 Julai.

Kejohanan ini bakal menyaksikan seramai 16 pasukan bakal berentap iaitu 2 pasukan daripada Indonesia, 3 pasukan dari Taiwan. Thailand dan vietnam juga menghantar 3 pasukan masing-masing manakala satu bagi bagi negara BRazil, Jepun, Korea Selatan, China dan MSP (Malaysia, Singapura dan Filipina).

Kejohanan ini bakal menyaksikan hadiah terkumpul bernilai $500 ribu bakal di rembut oleh pasukan-pasukan yang bertanding.

Teruskan bersama kami bagi menantikan maklumat terkini.


OPPO R11 Dan R11 Plus – Kamera Yang Berkuasa!

OPPO akan melancarkan telefon pintar dengan fungsi kamera yang hebat pada bulan depan, sumber yang diperolehi dari media China ini memberitahu kehebatan kamera pada peranti ini tidak boleh disangkal lagi kerana ia menggunakan dwi kamera di bahagian belakang dengan sensor 16 Megapiksel (lensa lebar) dan 20 Megapiksel (2x zoom optikal).

Tidak cukup dengan itu, kamera depan pula hadir dengan 20 Megapiksel yang mampu merakam video HD penuh. Pemproses pada OPPO  R11 ini akan dikuasakan oleh Snapdragon 660 terbaru, dengan sokongan Octa-core 4x 2.2GHz Kryo 260 + 4x 1.8GHz Kryo 260, GPU pula adalah Adreno 512, serta memiliki RAM sebanyak 4GB manakala varian Plus pula sebanyak 6GB.

Saiz paparan skrin pada R11 ialah 5.5 inci dengan bateri berkapasiti 2,900mAh berbanding 6 inci dan bateri sebesar 3,880mAh pada R11 Plus. Kedua-dua telefon pintar ini akan dioperasikan dengan Android 7.1 Nougat dengan Color OS.

Bila giliran di Malaysia? Hoho…tak pasti lagi!


New York Mula Menukar Telefon Awam Menjadi Hab Wi-Fi

Penduduk New York sudah mula menikmati servis internet percuma hasil usaha bandar tersebut dalam menukar pondok telefon awam menjadi hab akses Wi-Fi. Fasa pertama projek yang sudah mula dijalankan dijangkakan akan menawarkan 510 pusat akses Wi-Fi kepada pengguna dalam masa setahun. Selain menawarkan servis internet, had Wi-Fi tersebut menawarkan servis cas telefon melalui sambungan USB dan internet pada skrin sentuh, menjadikan New York antara bandar pertama mengimplementasi sepenuhnya internet pada infratruktur bandar.


[Tertiris] : Kapasiti Bateri Siri Samsung Galaxy S10 Kini Muncul Di Internet

Maklumat mengenai siri Samsung Galaxy S10 kini semakin banyak yang tersebar melalui media sosial. Terbaru, maklumat berkenaan kapasiti bateri untuk model tersebut turut tertiris.

Ketirisan maklumat mendedahkan Siri Samsung Galaxy S10 telah pun melepasi pensijilan telekomunikasi Anatel di Brazil. Samsung Galaxy S10+ akan dilengkapi bateri berkapasiti 4,000 mAh manakala, Samsung Galaxy S10 hadir dengan bateri sebesar 3,300 mAh. Untuk Samsung Galaxy S10 Lite, ia bakal membawakan bateri lebih kecil iaitu 3,000 mAh.

Apa kata anda mengenai perkara ini? Seperti biasa, maklumat tertiris hanyalah ‘rumors’ dan belum dapat dipastikan kebenarannya. Apapun, sama-sama kita tunggu pelancaran rasmi kelak daripada pihak Samsung.


Tips Mudah Menyembunyikan Aplikasi Anda Pada Peranti Android!!!

Pasti anda pernah merasai perasaan di mana anda ingin menyembunyikan beberapa aplikasi di dalam peranti android anda. Contohnya jika ada anak-anak kecil yang selalu mendesak anda untuk bermain game dalam telefon anda kan? Jangan bimbang, kami kongsikan kepada anda cara untuk menyembunyikan apilikasi daripada dilihat oleh orang lain.

Menariknya, tetapa ini tidak memerlukan anda menggunakan aplikasi tambahan. Caranya juga sangat mudah!!

Namun langkah ini hanya untuk mematikan fungsi aplikasi ini tetapi pengguna masih boleh melihatnya pada paparan.

Cara ini agak remeh sedikit kerana anda perlu memuat naik aplikasi ini di peranti anda. Anda boleh memuat naik aplikasi ini di ApkPure.com.

Mudahkan!!! Anda kini akan mempunyai lebih privasi.Selamat mencuba…


Produk Lukisan Digital Huion Sokong Penghasilan Pemenang Anugerah Filem Animasi Pendek Terbaik Kelayakan-Oscar Palm Springs International Shortfest, Step into the River

PALM SPRINGS, California, 1 Julai 2021 /PRNewswire/ — Acara terbesar untuk filem pendek di Amerika Utara, acara kelayakan anugerah yang ditetapkan untuk Oscars, Baftas dan Goyas, Palm Springs International ShortFest 2021 mengumumkan pemenang-pemenang anugerah jurinya pada 28 Jun. Sebuah filem animasi pendek, Step into the River (China/Perancis), ditaja oleh Huion dan diarahkan oleh Weijia Ma, memenangi anugerah filem animasi pendek terbaik di festival tersebut. Susulan Festival Filem Antarabangsa Chicago Silver Hugo Award, ini merupakan satu lagi anugerah antarabangsa yang dimenangi oleh Step into the River.

Filem tersebut meneroka zaman khusus China dan menceritakan kisah dari perspektif kanak-kanak perempuan ketika itu. Dalam filem berdurasi 15 minit ini, puluhan ribu lukisan dihasilkan dan dipersembahkan yang bererti beban kerja yang sangat besar untuk juruanimasi. Bagi membantu pencipta menyiapkan kerja mereka dengan cara yang selesa dan cekap, Huion menawarkan beberapa peranti lukisannya yang paling berkuasa kepada pasukan animasi, antaranya Kamvas Pro 22(2019) yang memainkan peranan penting semasa proses penciptaan.

Kamvas Pro 22(2019) ialah paparan pen 21.5inci yang diperkenalkan oleh Huion pada tahun 2019. Dengan ruang kerja yang besar dan prestasi warna yang luar biasa, pengguna dapat mempersembahkan lukisan yang lebih terperinci dan semula jadi dengan mudah. Selain itu, skrin anti-silau, pengalaman melukis pen-atas-kertas, sokongan kecondongan dan tahap kepekaan tekanan yang tinggi diberikan bagi memudahkan kerja pencipta.

‘Butiran lukisan yang beraneka boleh dipelihara dan dipersembahkan secara autentik pada paparan pen ini,’ kata Jihua Zhu, salah satu pelukis latar belakang daripada pasukan tersebut, ‘kami mengimbas lukisan pastel untuk mengekalkan perincian imej yang beraneka. Pada skrin ini, dengan warna-warna terang, kami dapat terus menambah garisan bagi menjadikan imej lebih baik.’

Dengan bantuan daripada paparan pen Huion, pencipta filem animasi pendek ini seperti pelukis latar belakang dan juruanimasi bukan sahaja dapat menikmati peranti kerja yang selesa dan andal, tetapi juga dapat mengekspresikan idea mereka dengan cekap dan realistik, lalu menjadikan karya mereka lebih jelas dan menarik.

Sebagai pembekal profesional peranti input grafik, produk Huion telah diaplikasikan secara meluas dalam bidang-bidang seperti animasi CG, pembikinan filem digital, reka bentuk ID, reka bentuk seni bina dan sebagainya.

Untuk maklumat lanjut mengenai produk Huion, sila kunjungi www.huion.com.Untuk menonton kisah penciptaan di sebalik Step into the River, sila kunjungihttps://www.youtube.com/watch?v=pCboJ4MH56w

Keywords:  Art Computer/Electronics Consumer Electronics Entertainment Film & Motion Picture Awards


Celcom Prihatin Bantu Masyarakat Bersempena Bulan Kemerdekaan!!

Usaha berterusan dalam melawan wabak COVID-19 telah mempengaruhi kehidupan ramai rakyat Malaysia sehingga mereka terpaksa berasingan secara sosial dengan komuniti, tempat kerja, rakan serta ahli keluarga untuk memastikan mereka kekal selamat. Pada Hari Merdeka ini, Celcom Axiata Berhad (Celcom) terus menyelami cabaran serta dugaan yang dihadapi oleh rakyat Malaysia dan terus prihatin dan berdiri bersama mereka.

Sempena ulang tahun ke-64 Kemerdekaan Malaysia, Celcom menyediakan tawaran eksklusif yang memberi penjimatan hebat dan mampu dimiliki. Celcom juga meraikan tema perpaduan dalam sambutan kemerdekaan tahun ini dengan saling berkomunikasi dan meraikan hubungan melalui apa cara pun jua.

Mulai hari ini sehingga 30 September 2021, Jualan iPhone Celcom Merdeka menawarkan penjimatan sehingga RM2,200 untuk model iPhone yang terkini seperti iPhone 12, 12 mini, 11, XR dan SE apabila pelanggan mendaftar pelan pascabayar Celcom MEGA. Selain itu, Celcom turut memperluas sokongan digital yang inklusif bagi komuniti B40 dengan tawaran mudah alih dan peranti yang paling berpatutan, sejajar dengan inisiatif kerajaan seperti Jaringan Prihatin, Internet produktiviti 1GB PERCUMA setiap hari dan Pakej Peranti RM1 Malaysia Prihatin.

Kempen Merdeka Celcom yang bertema “U Ok Tak?”, bertujuan mendorong rakyat Malaysia untuk saling bertanya khabar dengan seseorang melalui panggilan telefon, teks ucapan ringkas, video atauapa pun jua interaksi untuk menunjukkan keprihatinan serta ikhlas menyokong sesama sendiri dalam norma baharu yang mencabar ini. Celcom menyeru seluruh rakyat Malaysia untuk memupuk nilaikasih sayang, menceriakan hati dan mencetus senyuman sesama kita.


OnePlus Bakal Perkenal Headphone Terbaharu Pada 14 Oktober Ini!!!

Ada sesuatu yang istimewa apabila OnePlus bakal turut bakal melancarkan headphone terbaharunya pada 14 Oktober ini.

Belum ada lagi maklumat lanjut mengenai spesifikasi peranti ini. OnePlus hanya mendedahkan bahawa peranti ini bakal tampil dengan fungsi kalis air IP55.

jadi sama-sama kita nantikan kehadiran peranti ini!!!


Nubia N3 Rasmi! Paparan Skrin Penuh + 5000mAh Bateri!

Khabar angin yang mengatakan Nubia akan melancarkan peranti terbaru N3, hari ini dikenalpastikan oleh pihak Nubia di China. Pengenalan baharu model Nubia N3 masih mengekalkan keistimewaan yang ada pada N2, merupakan sebuah peranti yang mengetengahkan ketahanan bateri.

Nubia N3 hadir dengan skrin IPS berukuran 5.99 inci dengan resolusi 2160×1080 piksel, apa yang beza dengan N2 adalah paparan skrin penuh nisbah 18: 9 ditawarkan pada badannya. Untuk mengekalkan prestasinya, peranti ini telah menggunakan Qualcomm Snapdragon 625 jauh lebih disambut ramai berbanding MediaTek MT6750 sebelumnya. Dipadu dengan 4GB RAM, ROM 64GB dan sokongan kad microSD, agak mengecewakan ia tidak tampil dengan Android terbaru Oreo, hanya Android 7.1 Nougat berasaskan Nubia UI disediakan.

Buat masa kini hanya kamera depan dapat diketahui membekalkan lensa 16 Megapiksel, manakala dwi-kamera utama masih tidak diketahui lagi. Nubia N3 yang dilengkapi dengan bateri berkapasiti besar iaitu 5000mAh dan sokongan pengecasan pantas NeoPower 3.0 18W ini hadir dengan 3 pilihan warna menawan, termasuk hitam, emas dan merah.


Jam Pintar Samsung Gear S4 Mungkin Dikuasakan Bateri Pada Tali

Jam pintar adalah peranti boleh-pakai yang semakin diterima ramai. Setiap notifikasi dan panggilan akan dipaparkan pada skrin jam tanpa perlu membuka telefon. Akan tetapi, jika terlalu banyak notifikasi yang masuk mungkin jam tersebut akan kehabisan bateri.

Jika Samsung ingin meningkatkan jumlah kapasiti bateri sudah semestinya memerlukan ruang yang besar sekaligus mungkin jam pintar tidak menjadi nipis sebaliknya tebal dan berat. Kali ini, Samsung cuba mencari jalan alternatif dengan menghasilkan bateri pada tali jam. Integrasi ini mungkin akan menjimatkan ruang malah rekaan pada kerangka jam boleh dioptimumkan.

Samsung dikhabarkan akan menggunakan bateri yang nipis serta boleh lentur di kedua-dua belah tali Gear S4 akan datang. Penggunaan bateri pada tali ini tidak terhad pada jenis material. Jadi kemungkinan Samsung Gear S4 akan ditawarkan dengan pilihan tali jenis getah, nylon, polimer, fiber, ataupun kulit.

Disebabkan ruang asal bateri telah dijimatkan, Samsung akan memasukkan perkakas lain pada badan jam antaranya kamera, sensor pengimbas cap jari, kadar degupan jantung, infrared, dan proximity.

Jika perubahan ini benar-benar berlaku pada generasi Samsung Gear akan datang, sudah pasti ia akan mendapat sambutan yang tinggi.


The Division 2 Versi Percubaan Menawarkan Barangan Percuma Rainbow Six Siege

Berita baik! Permainan The Division 2 versi percubaan sudah boleh anda cuba tanpa dikenakan sebarang bayaran. Pengeluar The Division 2 membenarkan pemain untuk mencuba permainan ini selama 8 jam, dan di samping, pemain Rainbow Six Siege juga berpeluang untuk mendapatkan beberapa buah tangan istimewa.

Permainan atas talian aksi RPG ini sudah boleh mula didapatkan dari platform Uplay dan Epic Game Store dan ianya boleh dimainkan pada PC, PS4 dan XBOX ONE. Anda boleh mencuba mode solo ataupun co-op di dalam pasukan berempat. Jika anda memiliki Siege, anda juga boleh mendapatkan kosmetik set untuk karakter Ela, ini termasuklah pakaian Division Agent dan juga skin senjata.

Bagi menyedapkan lagi tawaran ini, Ubisoft mengumumkan anda boleh menyambung terus permainan sekiranya anda memutuskan untuk membeli permainan ini, jadi anda tidak perlu mengulang misi-misi yang telah diselesaikan.

Ubisoft juga menyatakan bahawa oleh kerani ini adalah versi percubaan yang percuma, fungsi premium seperti clans dan pembelian tidak diaktifkan untuk versi ini.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Samsung Memfailkan Paten Untuk Model Boleh Lipat Galaxy X

Setelah sekian lama ketirisan maklumat mengenai model boleh lipat Galaxy X yang dioperasikan oleh Android keluaran Samsung tersebar di Internet, akhirnya ia mungkin akan menjadi kenyataan tidak lama lagi. Ia dapat disahkan kerana Samsung dilihat telah mula memfailkan paten model tersebut dengan World Intellectual Property Organization (WIPO) baru-baru ini, dan ia dijangka akan mula berada di pasaran pada tahun 2018 nanti.

Melalui paten tersebut, Samsung Galaxy X dilihat menyokong dua paparan skrin yang besar yang telah disambungkan oleh bingkai logam pada bahagian tengahnya. Apabila tidak digunakan, kedua-dua panel ini boleh ditutup seperti buku bagi melindungi paparan skrin, malah bingkai logam ini juga boleh dibengkokkan pada arah berbeza tanpa mengganggu isyarat rangkaian kerana peranti ini dilengkapi dengan tiga antena terbina-dalam.

Samsung Galaxy X yang berkemungkinan membawakan nombor model SM-G888N0 ini akan mula didedahkan kepada umum pada pameran CES di Las Vegas yang akan berlangsung pada Januari 2018 nanti. Sungguhpun begitu, Galaxy X ini dipercayai merupakan edisi terhad dengan jangkaan hanya 100,000 unit sahaja akan dihasilkan.


Rekaan Fizikal Asus Zenfone Max M2 & Max Pro M2 Tertiris Di Internet

Seperti sedia maklum, ASUS telah mengumumkan bakal memperkenalkan telefon pintar Zenfone Max terbaharu mereka pada 11 Disember depan.

Dalam menuju kepada pelancaran rasmi yang tinggal beberapa hari, imej memaparkan reka fizikal untuk peranti pintar berkenaan telah mula tersebar meluas di laman sesawang sekaligus menjadi bualan ramai.

Berdasarkan gambar tersebut, Asus Zenfone Max M2 hadir dengan rekaan skrin bertakuk bersaiz 6 inci dan dijana oleh pemprosesan Snapdragon 636 yang menjadi tunjang utama kepada telefon pintar ini.

Bagi Asus Zenfone Max Pro M2 pula, ia hadir dengan saiz skrin yang sama tetapi mempunyai takuk yang lebih kecil berbanding Zenfone Max M2. Ia menggunakan rekaan kerangka berasaskan kaca pada panel belakang dan menyokong pemproses Snapdragon 660.

Asus juga dikatakan bakal menyertakan bateri berkapasiti besar, 5000 mAh untuk peranti terbaharu ini. Adakah maklumat ini benar? Sama-sama kita tunggu pelancaran rasmi kelak!


Inspirasi Dari Musim Bunga, Samsung Studio 9 Membawa Anda Ke Taman Bunga Penuh Kreativiti

Studio9 dari Samsung ini bertempat di hadapan pusat membeli-belah Fahrenheit 88, ia merupakan sebuah studio yang penuh dengan bunga-bunga indah di tengah-tengah Bandaraya KL. Anda boleh mengambil gambar bunga indah dengan ciri-ciri unik pada kamera Samsung Galaxy S9 dan S9+.

Mulai sekarang hingga 31 Mei 2018 (10 pagi hingga 10 malam), rakam setiap detik indah anda dalam pemandangan indah ini dengan Super Slow-mo dari Galaxy S9 dan S9+. Anda boleh membawa balik sepasang tiket wayang hanya dengan muat naik video Super Slow-mo tersebut ke Instagram anda dengan hashtag #TakeItSloMalaysia.

Mudah sahaja! Tunggu apa lagi?! Sama-sama kunjungi Studio9 hari ini dan tunjukkan bakat kreativiti anda dalam video Super Slow-mo.


Uptime: Aplikasi Projek Dari Area 120

Area 120 merupakan inisiatif Google pada tahun lalu bagi memberikan pekerja mereka sebuah platform untuk melancarkan projek dan membina syarikat mereka sendiri dan satu aplikasi dari projek di dalam Area 120 sudah pun dilancarkan.

Uptime merupakan aplikasi pesanan video, buat masa sekarang hanya ditawarkan bagi pemilik iPhone dan anda boleh muat turun aplikasi ini dengan kod jemputan “PIZZA”. Dalam aplikasi ini, anda boleh berkongsi klip video dari YouTube bersama rakan-rakan sambil bersembang. Pada fasa awal, terdapat beberapa had aplikasi seperti tiada fungsi untuk merakam video atau strim secara langsung. Buat masa sekarang anda hanya boleh berkongsi klip dari YouTube.


Kolaborasi OnePlus Bersama McLaren Bakal Menghasilkan Telefon Pintar Baharu?!

Jika sebelum ini Huawei pernah bekerjasama dengan Porsche, Honor pula bersama Audi , OPPO dengan Lamborghini, dan kini tiba giliran One Plus pula berkolaborasi bersama McLaren.

Walaupun baru sahaja melancarkan OnePlus 6T bulan lepas diikuti dengan pilihan warna baharu Thunder Purple, nampaknya OnePlus dikhabarkan sedang bersiap sedia untuk memperkenalkan telefon pintar baharu pada 11 Disember 2018. Lebih menarik, telefon pintar yang ingin dilancarkan adalah hasil kerjasama bersama pengeluar kereta ternama, McLaren.

Jika dilihat kepada kolaborasi ini, ia tidaklah asing buat OnePlus kerana sebelum ini mereka pernah mengeluarkan OnePlus Edisi Terhad iaitu OnePlus 3T Collette, OnePlus 5 JCC+, OnePlus 5T Star Wars dan juga OnePlus 6 Avengers Infinity Wars.

Untuk mengetahui dengan lebih lanjut mengenai peranti terbaharu OnePlus hasil kerjasama dengan McLaren, sama- sama nantikan 11 Disember 2018 ini.


vivo X50 Pro Kini Mendapat Pensijilan SIRIM!!

vivo X50 Pro bakal dilancarkan pada 21 Julai ini dan ada sesuatu yang menarik mengenai peranti ini kerana ia telah menerima pensijilan dari SIRIM.

Peranti tersebut telah didaftarkan di bawah syarikan VTalent Business Sdn Bhd dan menggunakan nama vivo 2006.

Peranti ini yang hadir dengan Gimbal Stabilizationyang memberikan kestabilan apabila merakam.

Bagi mendapatkan maklumat lanjut, anda boleh melayari  Facebook vivo atau laman sesawang vivo.


Redmi Melebarkan Sayap Dengan Memperkenalkan Redmi TV Dengan Saiz 70 Inci – Dijual Pada Harga RM2242!!

Ini satu lagi peranti yang diperkenalkan oleh Redmi iaitu Redmi TV. Menerusi pengenalan peranti ini, memperlihatkan Redmi ingin melebarkan sayapnya dengan memperkenalkan pelbagai produk.

Menariknya, peranti ini hadir dengan saiz skrin yang sangat besar iaitu 70 inci dengan resolusi 4K HDR. ia bukan sekadar tv yang biasa apabila hadir dengan pemprosesan imej Picture Quality Engine yang mana ia dikuasakan oleh Amlogic 64-bit 1.5GHz.

Melengkapi spesifikasi yang mantap ini adalah grafiknya hadir dengan GPU Mali-450 MP3. Turut dipadankan dengan memori sebesar 2GB dan storan 16GB.

Audio juga tidak mengecewakan apabila hadir dengan Dolby Audio dan disokong dengan audio DTS-HD.

Secara fizikalnya, televisyen ini hadir 3x port HDMI, 2x port USB-A dan disertakan dengan teknologi Bluetooth 4.2, dan WiFi 802.11 b/g/n/ac.

Redmi TV ini bakal dijual pada harga RMB3,799 (kira-kira RM2242).


unifi Air, unifi Lite & Aplikasi myunifi Diperkenal – Serendah RM79/Bulan

unifi hari ini membawakan #khabarbaik kepada para pengguna Streamyx di mana mereka kini hadir dengan sejumlah penawaran baharu iaitu unifi Air, unifi Lite dan aplikasi myunifi – dalam usaha memastikan segenap lapisan masyarakat tidak ketinggalan dalam perjalanan Malaysia ke arah menjadi sebuah Negara Digital.

unifi Air merupakan perkhidmatan jalur lebar berkelajuan tinggi wayerles sedia ada yang dinaik taraf sebagai penyelesaian untuk meningkatkan capaian internet pengguna. Ia didatangkan dengan modem pasang dan guna tanpa wayar (plug-and-play wireless modem). Ia boleh menghubungkan sehingga 64 peranti dengan purata kelajuan mencecah 20Mbps.

Unifi Air ditawarkan pada harga serendah RM79/bulan dengan kontrak selama 24 bulan. Lebih menarik, pakej ini menawarkan Internet tanpa had dan tiada bayaran pendahuluan dikenakan. Peranti juga boleh didapati secara percuma. Perkhidmatan ini boleh dinikmati lebih 35,000 kediaman di 28 kawasan LTE seluruh negara.

Selain itu, unifi turut hadir dengan penawaran Unifi Lite untuk pengguna Streamyx sedia ada yang tinggal di luar kawasan liputan fiber dan LTE. Pakej langganan ini ditawarkan pada harga yang lebih murah – RM69/bulan untuk pengguna sedia ada. Bagi pelanggan baru pula, ia ditawarkan pada harga RM89/bulan. unifi Lite ditawarkan bermula 1 September 2019.

Tidak hanya terhenti disitu, unifi juga mengumumkan aplikasi myunifi – bertujuan memudahkan pelanggan untuk menguruskan akaun unifi mereka. Aplikasi ini menawarkan sejumlah ciri menarik termasuk pemasangan 24-jam, bantuan sokongan secara ‘live-chat’ dan kemudahan proses pembayaran.

Dalam pada itu, aplikasi myunifi juga dipertingkatkan dengan ciri keselamatan bagi memudahkan proses log masuk tunggal. Maklumat lanjut, sila layari unifi. Muat turun aplikasi myunifi secara percuma menerusi :


SF-G TOUGH, Kad SD Paling Tahan Lasak Dan Terpantas Di Dunia

Sony secara rasminya telah memperkenalkan kad memori bersaiz SD terbaru keluaran mereka dibawah siri SF-G TOUGH.

Menurut Sony, kad memori ini dikatakan memberi fokus kepada sokongan tahan lasak selain menawarkan kelajuan yang tinggi untuk menulis serta membaca – menawarkan sokongan sokongan penulisan sehingga 299MB/s, selain sokongan pembacaan sehingga 300MB/s.

Selain itu, ia turut dikatakan mampu bertahan kadar tahanan sehingga 180N yang mana memberikan kadar tahanan 18 kali ganda berbanding memori kad biasa.\

Antara ciri-ciri lain yang terdapat pada siri SF-G TOUGH termasuklah sokongan anti-statik, kalis x-ray, magnet DAN juga sokongan ketahanan air IPX8.

SF-G TOUGH akan mula ditawarkan pada umum bermula Oktober depan dalam variasi 32GB, 64GB dan juga 128GB yang akan dijual pada harga bermula $73 (sekitar RM301).


Apa Menarik Huawei Mate 10 & Mate 10 Pro Perlu Korang Tahu?!

Kebanyakan model flagship hari ini menawarkan harga yang agak tinggi, tetapi berlainan pula dengan Huawei apabila memperkenalkan Mate 10 berharga RM2,699. Lebih menarik sebanyak 10 ribu unit telah berjaya dijual secara atas talian di seluruh Malaysia. Bukan itu sahaja, tempahan Mate 10 Pro yang berharga RM3,099 juga telah habis terjual hanya satu jam selepas ianya dibuka. Di sini eRing ingin berkongsi 8 ciri-ciri menarik Huawei Mate 10 dan Mate 10 Pro :

Adakah warna memainkan peranan penting apabila ingin membeli sesebuah telefon pintar? Huawei Mate 10 hadir dengan tiga pilihan warna iaitu Black, Champagne Gold dan Mocha Brown. Manakala Mate 10 Pro pula hanya menawarkan pilihan warna Midnight Blue serta Mocha Brown sahaja.

Kebanyakan telefon pintar hari ini menyokong pengiktirafan tahan lasak, begitu juga dengan kedua-dua model ini. Bezanya, Mate 10 menyokong IP53 yang kalis percikan air berbanding Mate 10 Pro dengan sokongan IP67 yang kalis air dan debu.

Kepada yang masih belum tahu, Mate 10 disediakan dengan butang home selaku pengimbas cap jari yang terletak di bawah skrin. Oleh kerana inginkan paparan skrin yang lebih besar, pengimbas cap jari Mate 10 Pro telah dialihkan ke belakang peranti.

Huawei Mate 10 menampilkan paparan skrin lebih kecil berbanding Mate 10 Pro iaitu 5.9 inci beresolusi QHD (2560×1440 piksel) dengan nisbah 16.9. Mate 10 Pro pula memiliki skrin FHD+ 2160×1080 piksel dengan nisbah 18:9 bersaiz 6 inci FullView Display. Ia menggunakan paparan OLED berteknologi HDR10 yang menawarkan pengalaman menonton yang lebih imersif.

Kedua-dua telefon pintar ini menerima sentuhan Leica dengan sensor 20 Megapiksel Monochrome dan 12 Megapiksel RGB. Sensor RGB ini satu satunya yang membawakan ciri penstabilan imej optikal (OIS) dan kedua-dua sensor sedia dengan aperture sebesar f/1.6. Bagi yang suka berswafoto pula, bahagian depan hadir dengan kamera 8 Megapiksel bersama aperture f/2.0.

Dengan Mate 10 dan Mate 10 Pro, kontak akan terus disimpan di dalam telefon pintar anda dengan adanya sokongan LinkedIn terbina.

Istimewanya kedua-dua telefon pintar ini, ia boleh disambungkan ke monitor dengan menggunakan kabel HDMI. Jadi, ia secara tidak langsung memudahkan anda untuk membuat pembentangan di mana sahaja. Lebih menarik, panggilan ataupun notifikasi dari laman sosial tidak akan dipaparkan pada skrin apabila anda membuat pembentangan.

Huawei Mate 10 dan Mate 10 Pro hadir dengan pemproses AI (Artificial Intelligence) yang mampu mengalihkan bahasa dengan begitu pantas malah dengan sokongan NPU pengguna dapat menerima info dan maklumat tanpa sebarang isu. Lebih istimewa, anda boleh menterjemahkan menu dengan mengambil gambar menu tersebut.


KidZania Kuala Lumpur Anjur Program KidZ & Tech Sempena Cuti Sekolah Ini

Sempena cuti persekolahan yang akan bermula dari 28 Mei sehingga 12 Jun ini, KidZania Kuala Lumpur telah menganjurkan satu program barharu yang dinamakan sebagai KidZ & Tech untuk golongan kanak-kanak di negara ini. Program ini telah dijayakan melalui kerjasama dengan rakan-rakan kongsi iaitu Microsoft Malaysia, Sasbadi Holdings, Panasonic, Suruhanjaya Komunikasi dan Multimedia Malaysia, dan juga Universiti Multimedia.

Objektif program ini dibuat adalah bertujuan untuk meningkatkan pemahaman kanak-kanak tentang teknologi-teknologi baharu yang berupaya menarik minat golongan ini untuk merasai sendiri persekitaran pembelajaran yang kreatif.

Selain mampu menarik minat komuniti muda ini, aktiviti-aktiviti yang akan disediakan dalam program ini juga mampu memberi peluang kepada kanak-kanak untuk meningkatkan kemahiran menyelesaikan masalah, memberi peluang kepada mereka untuk mempelajari tentang dunia di sekeliling dan juga pemikiran pengkomputeran yang akan membantu mereka apabila dewasa kelak.

Empat aktiviti utama yang akan diadakan:

Bagi anda yang berminat menghantar anak-anak anda untuk menyertai Program KidZ & Tech ini, KidZania Kuala Lumpur telah menawarkan diskaun istimewa sehingga 30% untuk masa terhad dan anda boleh melayari LAMAN RASMI untuk maklumat lanjut.


Akhirnya China Membenarkan Penggunaan Telefon Mudah Alih Dalam Penerbangan

Seperti yang anda sedia maklum, penumpang pesawat penerbangan di China telah dilarang untuk menggunakan telefon mudah alih mereka ketika berada di dalam pesawat. Bahkan penumpang juga dikehendaki untuk mematikan telefon mudah alih mereka apabila berada dalam mana-mana penerbangan dari negara itu.

Baru-baru ini larangan itu telah ditarik semula selepas pihak Pentadbiran Awam China (CAAC) membuat kelonggaran berhubung peraturan tersebut. Berita baik itu telah diterima secara terbuka oleh syarikat penerbangan di China apabila China Eastern Airlines, Hainan Airlines, Air China dan beberapa syarikat penerbangan dilihat telah membenarkan penggunaan telefon mudah alih di dalam pesawat mereka.

Walaupun penggunaan telefon mudah alih ataupun peranti elektronik lain telah dibenarkan untuk digunakan ketika dalam penerbangan, mereka masih perlu mematuhi peraturan untuk menggunakan mod penerbangan. Malah setakat ini, sebanyak 112 pesawat penerbangan di China telah dilengkapi dengan perkhidmatan WiFi dalam-penerbangan yang disediakan oleh China Telecom.


Reviu Eksklusif: Huawei Mate 9, Apa Yang Menarik?! HiSilicon Kirin 960! Dual Lensa Leica! Huawei SuperCharge!

Anda merupakan penggemar smartphone dengan sokongan paparan skrin yang besar dan bercadang untuk memilikinya?! Huawei Mate 9 sememangnya patut anda letakkan di dalam senarai teratas kerana ia bukan sahaja dilengkapi dengan paparan skrin yang besar berukuran 5.9 inci dengan resolusi 1080p yang sangat terang, tetapi turut menawarkan sokongan spesifikasi yang boleh dianggap antara yang terbaik boleh anda perolehi di pasaran. Antara spesifikasi menarik yang disokong termasuklah pemproses berkuasa terbaru HiSilicon Kirin 960, keupayaan penggambaran dua lensa dengan sentuhan daripada Leica, dan juga bateri berkapasiti besar mencecah 4000mAh dengan teknologi Huawei SuperCharge yang menjanjikan masa mengecas yang sangat pantas. Apa yang lebih menariknya, Huawei Mate 9 menjadi peranti pertama daripada Huawei yang menerima antaramuka terbaru EMUI 5.0 yang berasaskan daripada Android 7.0 Nougat.

Untuk pengetahuan anda, selain daripada Huawei Mate 9, Huawei juga telah memperkenalkan dua lagi variasi berbeza siri tersebut dengan kemunculan Huawei Mate 9 Pro dan juga Porsche Design Huawei Mate 9. Berbeza dengan Huawei Mate 9, model Pro dan juga Porsche Design ini tampil dengan rekaan yang agak berbeza terutamanya pada saiz paparan skrin serta rekaan melengkung pada bahagian sisinya, dan juga kedudukan sensor pengimbas cap jari yang kini ditempatkan pada panel depan kerangka.

Jika dilihat pada penampilan panel depan Huawei Mate 9, ia kelihatan sama sahaja seperti Huawei Mate 8. Bahkan mungkin ada di antara anda di luar sana yang akan terkeliru antara kedua-dua model ini. Apa yang membezakan antara kedua-dua generasi ini hanyalah kedudukan lensa depan dan juga sensor proximity. Selain itu, bucu kerangka Huawei Mate 9 juga kelihatan lebih lembut penampilannya.

< (Kiri) Huawei Mate 9 (Kanan) Huawei Mate 8

Berbeza dengan generasi sebelum ini, saiz paparan skrin telah dikecilkan sedikit daripada 6.0 inci kepada 5.9 inci pada Mate 9. Walau bagaimanapun, sokongan resolusi paparan HD Penuh (1080 x 1920 piksel) masih dikekalkan sama seperti sebelum ini.

Sama seperti panel depan, panel belakang Mate 9 juga tampil dengan rekaan yang hampir sama seperti generasi sebelumnya. Tetapi penerimaan dual lensa daripada Leica dengan kombinasi lensa 20 Megapiksel jenis monokrom dan juga lensa 12 Megapiksel jenis RGB. Malah ia juga turut dilengkapi dengan teknologi Laser Auto Fokus serta Dual LED Real Tone Flash yang kelihatan simetri kedudukannya.

Kedudukan sensor pengimbas cap jari pada Mate 9 tampil dengan reka bentuk jenis bulat yang terletak di bahagian bawah lensa utama. Sebagaimana yang diketahui, sensor pengimbas cap jari yang dimiliki oleh peranti Huawei adalah antara yang terbaik kerana selain sangat pantas, ia juga menyokong pelbagai kawalan tambahan yang praktikal.

Walaupun tampil dengan rekaan dua lubang speaker, hanya lubang sebelah kanan sahaja menempatkan speaker, manakala lubang kiri pula menempatkan mikrofon. Apa yang menariknya, Mate 9 sebenarnya menyokong speaker berkualiti stereo yang mana lubang earpiece juga turut menghasilkan bunyi sama seperti iPhone 7. Selain itu, ia juga turut menyokong port USB Type-C dengan fungsi pengecas pantas dan USB OTG.

Kedudukan port 3.5mm audio jack masih dikekalkan sama sebagaimana Mate 8, tetapi lubang mikrofon telah digantikan dengan port inframerah yang tidak dimiliki oleh generasi sebelumnya. Ini bermakna anda boleh menggunakan Mate 9 sebagai alat kawalan jauh dengan adanya penyediaan aplikasi pra-pasang yang dikenali sebagai Smart Controller.

Huawei Mate 9 masih mengekalkan rekaan sisi kerangka kiri dan kanan yang sama seperti Mate 8 sebelum ini. Sisi kiri hanya menempatkan satu sahaja slot hibrid yang menyokong dua slot kad SIM jenis nano dan slot kad SIM kedua juga boleh digunakan untuk menempatkan kad microSD. Manakala sisi kanannya pula menempatkan butang melaras bunyi dan juga butang kuasa.

Sebagaimana yang telah anda ketahui, Huawei Mate 9 merupakan peranti pertama keluaran Huawei yang dioperasikan dengan sistem operasi terbaru iaitu Android 7.0 Nougat. Apa yang lebih menariknya, ia juga menjadi peranti Huawei pertama menerima sentuhan antaramuka terbaru EMUI 5.0 yang menawarkan penampilan gaya yang lebih mirip seperti Android asal. Berikut adalah gaya persembahan terbaru antaramuka EMUI 5.0 yang pada pendapat kami mampu menarik perhatian pengguna terutamanya dengan sokongan antaramuka terbaru, fungsi menarik seperti Split Screen Mode (Multi-Window) dan juga App Drawer.

Paparan lockscreen EMUI 5.0 telah menerima sentuhan Android 7.0 yang menawarkan kawalan lebih baik pada paparan notifikasi yang diterima. Selain itu, ia juga turut menyelitkan fungsi Pedometer (kiraan langkah) serta paparan ikon pintas yang lebih kemas dengan tambahan dua ikon pintas baru iaitu pemasa dan juga pengimbas kod QR.

Apa yang paling menariknya tentang EMUI 5.0 adalah sokongan gaya paparan homescreen yang sama seperti antaramuka Android standard dengan pilihan untuk mengaktifkan paparan App Drawer pada tetapan peranti. Sememangnya sokongan App Drawer ini sangat dinanti-nantikan oleh pengguna tegar Android.

Berbeza dengan versi EMUI sebelum ini yang mengasingkan paparan Notification Area dengan Quick Settings dalam tetingkap berbeza, EMUI 5.0 nampaknya telah menerima sentuhan baru sama seperti peranti Android 7.0 Nougat yang lain. Lebih menariknya, mesej yang diterima boleh terus dibalas pada paparan ini.

< (Kiri) Notification Area (Kanan) Quick Settings

Satu lagi fungsi menarik Android 7.0 Nougat yang disokong oleh EMUI 5.0 adalah Split-Screen Mode yang membolehkan pengguna mengoperasikan dua aplikasi secara serentak dalam satu paparan skrin yang sama. Apabila anda sedang menonton YouTube, sentuh sahaja butang Recent Apps selama beberapa saat untuk mengaktifkan fungsi Split-Screen Mode.

Sebagaimana yang kita ketahui, paparan Recent Apps pada versi EMUI sebelum ini kelihatan mirip seperti yang dilihat pada platform iOS. Nampaknya EMUI 5.0 telah mengekalkan paparan standard Recent Apps Android dengan gaya kad yang boleh ditatal secara menegak dan bukannya melintang sebagaimana versi EMUI sebelum ini.

< (Kiri) EMUI 5.0 (Kanan) EMUI 4.0

Penampilan antaramuka Settings pada EMUI 5.0 kelihatan lebih menarik dan dan segar jika dibandingkan dengan antaramuka EMUI 4.0. Penambahbaikan utama yang dapat dilihat adalah ruangan ‘SUGGESTIONS’ yang akan dipaparkan pada bahagian atas sekali bagi membantu anda mengoptimumkan peranti, manakala sentuhan warna cyan pada EMUI 4.0 telah digantikan dengan warna baharu iaitu biru.

Keistimewaan paling utama Huawei Mate 9 sudah tentunya sokongan kamera dwi lensa daripada Leica dengan perisian kamera yang boleh dikatakan antara yang terbaik untuk peranti mudah alih. Selain daripada mod penggambaran automatik, anda boleh mengaktifkan mod penggambaran Pro dengan hanya meleretkan bar yang terdapat di bawah viewfinder. Malah akses Settings dan juga pemilihan mod kamera juga boleh dibuat dengan mudah.

Huawei Mate 9
• 5.9 inci IPS LCD
• 1080 x 1920 piksel
• 373 ppi

Huawei Mate 8
• 6.0 inci IPS-NEO LCD
• 1080 x 1920 piksel
• 368 ppi

Samsung Galaxy A9 (2016)
• 6.0 inci Super AMOLED
• 1080 x 1920 piksel
• 367 ppi

Sony Xperia XA Ultra
• 6.0 inci IPS LCD
• 1080 x 1920 piksel
• 367 ppi

Untuk melihat sendiri kualiti paparan yang disokong oleh Huawei Mate 9, kami telah membandingkannya dengan generasi sebelum ini dan juga dua lagi model di pasaran yang turut menyokong saiz paparan skrin yang besar. Berdasarkan kepada ujian yang dibuat, kualiti paparan Huawei Mate 9 sememangnya jauh lebih baik secara keseluruhannya berbanding generasi sebelumnya, terutamanya dari segi tahap keterangan skrin yang setanding iPhone 7 Plus. Namun begitu, dari segi suhu warna ia tidak setanding keaslian warna paparan iPhone 7 Plus mahupun Samsung Galaxy S7 edge.

Huawei Mate 9
• Speaker stereo
• Kedudukan speaker: Bawah & Depan
• Kualiti audio: 24bit/192kHz

Apple iPhone 7 Plus
• Speaker stereo
• Kedudukan speaker: Bawah & Depan
• Kualiti audio: 24bit/192kHz

HTC 10
• Speaker stereo
• Kedudukan speaker: Bawah & Depan
• Kualiti audio: 24bit/192kHz

ZTE Axon 7
• Speaker stereo
• Kedudukan speaker: Depan
• Kualiti audio: 32bit/192kHz

Tidak dinafikan lagi, sokongan speaker stereo pada Huawei Mate 9 adalah jauh lebih lantang jika dibandingkan dengan tiga lagi pesaingnya yang juga turut menyokong speaker stereo. Walau bagaimanapun, agak mengecewakan kerana speaker stereo kedua yang terletak pada lubang earpiece Huawei Mate 9 menghasilkan bunyi yang agak perlahan jika dibandingkan dengan pesaingnya yang lain kerana hanya speaker yang terletak di bahagian bawah kerangkanya sahaja yang menghasilkan bunyi yang lantang. Bahkan hanya model ZTE Axon 7 sahaja di dalam senarai ini yang menyokong audio 32bit / 192kHz yang menjanjikan kualiti bunyi jauh lebih baik.

Huawei Mate 9
• HiSilicon Kirin 960 (Octa Core)
• 16 nm FinFET Plus
• Quad Core 2.4 GHz Cortex-A73 +
Quad Core 1.8 GHz Cortex-A53 +
i6 co-processor
• Mali-G71 MP8 @ 900 MHz

Samsung Galaxy S7 Edge
• Samsung Exynos 8890 (Octa Core)
• 14 nm FinFET LPP

• Quad Core 2.3 GHz Mongoose +
Quad Core 6 GHz Cortex-A53
• Mali-T880 MP12 @ 650 MHz

ASUS ZenFone 3 Deluxe
• Qualcomm MSM8996Pro
Snapdragon 821 (Quad Core)
• 14 nm FinFET LPP
• Dual Core 2.4 GHz Kryo +
Dual Core 1.6 GHz Kryo
• Adreno 530 @ 650 MHz

Sokongan pemproses terbaru HiSilicon Kirin 960 pada Huawei Mate 9 sememangnya boleh dianggap antara yang terbaik di pasaran. Ini jelas dapat dilihat melalui keupayaan prestasi ujian benchmark yang telah dijalankan bersama-sama dengan dua lagi model yang masing-masing tampil dengan pemproses terbaik. Berdasarkan kepada ujian benchmark yang telah dijalankan oleh kami, keupayaan Huawei Mate 9 sememangnya setanding atau lebih baik jika dibandingkan dengan cipset Qualcomm MSM8996 Snapdragon 821 dan juga Samsung Exynos 8890 yang sememangnya sudah diketahui umum akan keupayaan prestasinya.

Huawei Mate 9
• 4000mAh
• Huawei SuperCharge
• 5V2A / 4.5V5A / 5V4.5A
(10W / 22.5W / 22.5W)

Samsung Galaxy S7 Edge
• 3600mAh
• Samsung Adaptive Fast Charger
(Quick Charge 2.0)
• 5V2A / 9V1.67A (10W / 15W)

OnePlus 3
• 3000mAh
• Dash Charge
• 5V4A (20W)

OPPO R7 Plus
• 4100mAh
• OPPO VOOC Charge
• 5V4A (20W)

Proses mengecas dimulakan pada jam 9.00 pagi dengan bateri masih lagi berbaki 10%.

Selepas 30 minit dicas, peratusan bateri telah meningkat sebanyak 58% kepada 68%.

Selepas 1 jam dicas, peratusan bateri telah meningkat lagi sebanyak 38% kepada 96%.

Bateri berjaya dicas sepenuhnya kepada 100% dalam tempoh 1 jam 7minit atau 67 minit.

Jika dilihat pada masa mengecas yang diambil, jelas dapat dilihat bahawa OnePlus 3 mengambil masa yang paling cepat untuk dicas penuh. Tetapi ini tidak bermakna ia adalah pemenang kerana OnePlus 3 menyokong kapasiti bateri yang paling kecil iaitu hanya 3000mAh. Jadi sekiranya aspek kapasiti bateri dan juga masa untuk mengecas penuh diambil kira, OPPO R7 Plus merupakan pemenangnya kerana ia dibantu oleh teknologi OPPO VOOC Charge yang sentiasa menyokong output 5V4A (20W) pada setiap masa. Namun begitu teknologi terbaru Huawei SuperCharge sememangnya tidak boleh diperkecilkan keupayaannya kerana ia juga sangat pantas dengan tenaga mengecas maksimum mencecah sehingga 22.5W.

Apabila anda mengecas Huawei Mate 9 menggunakan adapter khas yang disediakan dalam pakej pembelian dengan sokongan output 5V2A / 4.5V5A / 5V4.5A, notifikasi ‘Super charging’ akan dipaparkan pada paparan lockscreen memandangkan teknologi Huawei SuperCharge telah diaktifkan. Sekiranya adapter pengecas lain digunakan, notifikasi hanya memaparkan ‘Charging’ sahaja.


[GAME] : Teaser NARUTO X BORUTO NINJA TRIBES Kini Terdedah!

BANDAI NAMCO Entertainment kini berkongsi video penggoda dan lebih banyak visual karakter untuk permaianan, NARUTO X BORUTO NINJA TRIBES (NARUTO X BORUTO 忍者 TRIBES) – yang dijangka tersedia untuk platform PC, iOS dan Android tidak lama lagi. Versi english juga telah diumumkan dengan kerjasama Crunchyroll Games.

NARUTO X BORUTO NINJA TRIBES akan memberi tumpuan kepada watak daripada anime TV Naruto Shippūden (NARUTO-ナルト- 疾風伝) and Boruto: Naruto Next Generations (BORUTO-ボルト- NARUTO NEXT GENERATIONS) – visual watak akan berubah selepas transformasi.

Pemain dapat membentuk satu pasukan (sembilan orang ahli) – manakala tiga ninja akan dipilih secara rawak untuk setiap pusingan. Ninja dengan ikon yang sama (warna dan watak) akan membuat serangan bersama. Okay, lebih lanjut…jom layan teaser!


Nikmati Rebat RM1,000 & Ganjaran Eksklusif Hingga RM1,248 Di Roadshow Samsung Galaxy Note 10!

INILAH YANG DITUNGGU-TUNGGU! Samsung Galaxy Note 10 nampaknya berjaya menarik perhatian ramai sejak kemunculan rasminya pada 7 ogos lepas. Lebih mengujakan a pra-tempahan untuk peranti ini juga sudah habis ditempah!

Seiring itu, Samsung kini menambah kegembiraan ramai apabila memaklumkan bahawa mereka bakal mengadakan roadshow besar-besaran yang dijadualkan berlangsung bermula 23 – 25 Ogos 2019 di beberapa lokasi terpilih seperti berikut :

Mid Valley Southkey, Johor Bahru, Johor

IMAGO Shopping Mall, Kota Kinabalu, Sabah

Lebih menarik, roadshow ini menawarkan sejumlah tawaran dan hadiah percuma menarik bernilai sehingga RM1,248 – termasuklah Galaxy Watch Active, Battery Pack dan Screen Protection Plus.

Pada masa sama, pengunjung juga berpeluang menikmati rebat tambahan berjumlah RM1,000 untuk setiap pembelian kedua mana-mana Galaxy Note 10 (dalam satu resit yang sama) – siapa cepat dia dapat!

Jom datang beramai-ramai! Jangan lupa ajak rakan taulan dan keluarga pakat mai bagi meriah! Untuk pengetahuan, Samsung Galaxy Note kini ditawarkan untuk pasaran tempatan pada harga seperti di bawah :


Miliki OPPO Reno 10x Zoom Pada Harga Serendah RM141.63/Bulan Di Senheng

Korang nak bergaya dengan OPPO Reno 10x Zoom tapi tak nak poket ‘koyak’? Takut nak beli sebab ‘menangis’ tengok harga? Chill, chill dan santai! Aha! Kami ada berita baik khas buat semua!

Senheng kini menawarkan OPPO Reno 10x Zoom (RM3,399) pada harga RM141.63/bulan selama 24 bulan dengan IPP 0%. Lebih menarik, SenHeng turut menawarkan jaminan waranti tambahan selama setahun dan 1.5% EZ Credit. Promosi bermula sekarang – 31 Julai 2019.

Sementara itu, setiap pembelian OPPO Reno 10x Zoom di cawangan Senheng akan didatangkan dengan hadiah eksklusif bernilai sehingga RM897 – Berdasarkan konsep siapa cepat dia yang dapat. Maklumat lanjut, layari laman rasmi Senheng atau kunjungi cawangan berdekatan.


Sistem Peranti Maya Omni Dari Digi – Potensi Mengembangkan Melebih 900,000 PKS Di Seluruh Negara

Digi Telecommunications (Digi) telah melancarkan Omni, sebuah sistem peranti maya yang merupakan alternatif mampu dimilik oleh perusahaan kecil dan sederhana (PKS). Omni mampu menukar mana-mana peranti pintar menjadi pusat panggilan dengan hanya dikawal oleh aplikasi mudah alih dan sebuah papan pemuka web.

Menurut Praveen Rajan, Ketua Pegawai Digital Digi, tujuan mereka untuk menawarkan lebih banyak penyelesaian digital yang canggih pada harga yang berpatutan dan mampu membantu PKS mengembangkan perniagaan. Omni didatangkan dengan talian tetap yang membolehkan pengguna tidak lagi berkongsi nombor telefon peribadi bagi tujuan perniagaan.

Pelanggan boleh mula menggunakan Omni dari hanya RM60 sebulan, tanpa perlu terikat dengan sebarang pelan dan boleh digunakan oleh sesiapa sahaja.

Semak Pelan di sini >> Pelan Omni


Herta Lancar Teknologi Baharu Bolehkan Pengecaman Wajah Walaupun Pakai Topeng

BARCELONA, Sepanyol, 12 Mac 2020 /PRNewswire/ — Syarikat yang terkemuka di dunia bagi penyelesaian pengecaman wajah untuk persekitaran penuh sesak, Herta, pada minggu ini melancarkan versi baharu algoritma pengecaman wajah yang dapat mengenal pasti dengan betul mereka yang memakai topeng muka. Syarikat ini telah mengusahakan isu oklusi separa untuk beberapa waktu dan susulan wabak coronavirus (COVID-19) seluruh dunia, pembangunan ini telah dipercepatkan untuk melancarkan versi perisian yang dapat membantu menyediakan fungsi pengecaman yang tepat di bawah keadaan ini.

Berdasarkan teknologi Pembelajaran Mendalam, algoritma Herta menyediakan kadar pengecaman yang amat tinggi, khususnya bagi tugasan pengesahan identiti dan keandalannya adalah sangat tinggi, meskipun apabila individu tersebut menyembunyikan sebahagian besar wajah mereka. Penting untuk dinyatakan bahawa bahagian yang paling berbeza pada wajah manusia terletak pada kawasan mata.

Pelancaran perisian ini merupakan kunci sistem pengecaman penumpang automatik, seperti kawalan sempadan dengan pasport. Dengan cara ini ini, seseorang tidak perlu menanggalkan topeng muka, mengelakkan jangkitan yang berpotensi atau masa menunggu yang lama. Aplikasinya, umumnya, meliputi sebarang jenis kawalan akses mahupun sistem pengesahan identiti.

Herta menjangkakan bahawa impak daripada teknologi baharu ini dalam pasaran akan menjadi amat penting di seluruh dunia dan ia akan digunakan secara besar-besaran dalam persekitaran seperti pengangkutan, kesihatan, kerajaan, acara, stadium sukan atau sektor permainan.

Herta ialah peneraju dunia bagi pembangunan penyelesaian pengecaman wajah berteknologi tinggi. Dengan ibu pejabat yang terletak di Barcelona dan pejabat-pejabat di Madrid, Los Angeles, Montevideo, Bandar Raya Mexico, Singapura dan Dubai, syarikat ini menawarkan penyelesaian yang pantas, tepat, mantap dan berorientasi pelanggan akhir untuk pengawasan video, kawalan akses serta keperluan pemasaran. Projek-projek antarabangsa melibatkan bandar selamat, lapangan terbang, stesen kereta api dan kereta api bawah tanah, penjara, bank, kasino, stadium sukan, pusat membeli belah, ketenteraan, polis serta aplikasi forensik. Herta mempunyai rakan kongsi dalam 50 buah negara dan lebih 150 penyepadu diperakui di seluruh dunia.

Herta mengkhusus dalam analisis persekitaran penuh sesak, yang membolehkannya untuk mengesan dan mengenal pasti berbilang subjek secara serentak melalui kamera IP. Perisian kami boleh diskala sepenuhnya dan serasi dengan mana-mana kamera IP, menjadi alat yang mudah digunakan dan boleh diakses untuk sebarang organisasi perniagaan.

Keywords:  Biometrics Computer Software Computer/Electronics Health Care/Hospital High Tech Security Infectious Disease Control Medical Equipment Medical/Pharmaceuticals New products/services


Acer Umum Kehadiran Acer Nitro 7 Dan Kemaskini Pada Nitro 5 Menjanjikan Kepuasan Gaming Pada Harga Mampu Milik

Berita baik buat peminat Acer Nitro apabila mereka telah mengumumkan mengenai kedatangan model terbaharu iaitu Acer Nitro 7.

Acer Nitro 7 merupakan model terbaharu yang mana ia tampil dengan CPU dan grafik iaitu Intel Core generasi ke-9 yang terbaharu dan kad grafik NVIDIA GeForce GTX yang terbaru.

Dari segi rekaan rangkanya apabila Nitro 7 didatangkan dengan rangka logam senipis 19.9mm sahaja. Turut disertakan dengan paparan 15.6 inci FUll HD dan kadar refresh rate 144HZ dan sela masa 3ms. Acer turut mengatakan bahawa komputer riba ini mampu betahan selama 7 jam bagi setiap pengecasan penuh.

Acer Nitro 5 diberi kemaskini dengan penggunaan Intel Core generasi ke-9 yang terbaharu. Kad grafik komputer riba ini pula ialah kad grafik NVIDIA GeForce GTX yang terbaru di pasaran.

Sungguhpun ia komputer gaming mampu milik, namun spesifikasinya tetap yang terbaik bagi kelasnya. Dihadirkan dengan bezel yang sangat nipis dan kadar refresh rate 144Hz dan sela masa serendah 3ms pada saiz paparan 15.6 inci dan 17 inci pastinya menjanjikan kepuasan.


Memperkenalkan Fungsi Perniagaan Dari Instagram

Instagram merupakan salah satu platform media yang banyak digunakan oleh peniaga untuk tujuan promosi dan jualan produk. Dengan semakin ramai peniaga persendirian dan juga syarikat menggunakan Instagram sebagai profil perniagaan mereka, dan sudah tiba masanya Instagram mengambil langkah menyediakan fungsi khas bagi pengguna mereka.

Oleh itu Instagram memperkenalkan Instagram Business Tools yang menawarkan fungsi seperti Business Tools. Fungsi ini membolehkan pemilik akaun memilih cara komunikasi di antara mereka dengan pelanggan dan juga mempromosikan akaun mereka kepada pengguna lain.

Fungsi kedua adalah Insight yang memberikan informasi yang penting kepada peniaga. Informasi yang dimaksudkan adalah corak penggunaan dan demografik pelanggan, dengan ini peniaga dapat merancang dengan lebih baik teknik pemasaran.

Fungsi terakhir adalah Promote, melaluinya peniaga boleh menjadikan post produk mereka yang laris terus menjadi iklan. Dengan cara ini produk dan akaun peniaga akan kebih dikenali dan mendatangkan impak positif kepada perniagaan.


Miliki Huawei Siri Mate 20 & Nikmati Ganjaran Menarik Sehingga RM 10,000

Bagi terus mengukuhkan statusnya sebagai telefon pintar yang terbaik pada tahun ini, Huawei berbesar hati menawarkan pelbagai ganjaran eksklusif untuk para pengguna dengan setiap pembelian Siri Huawei Mate 20.

Difahamkan, Huawei telahpun bekerjasama dengan sejumlah jenama terkenal seperti Sheraton Imperial Kuala Lumpur, Auto Bavaria Malaysia Airlines, CARS International, Aerocentric, Los Flowerpeckers, Atlas Gourmet, Watches of Switerland, Club 21, Gintel, Palm Garden Golf Club, dan Maxis bagi memberikan ganjaran terbaik buat semua pengguna Siri Huawei Mate 20.

Antara ganjaran menarik tersebut termasuklah :

Setelah membeli Siri Huawei Mate 20, secara automatik pengguna akan berdaftar menjadi ahli VIP Mate 20.

Kemudian, dengan mengimbas kod QR di mana-mana kedai konsep Huawei dan muat turun aplikasi VIP Huawei di Google Play atau Huawei AppGallery, pengguna hanya perlu mendaftar apabila memasuki halaman VIP.

Selesai mendaftar, kini anda boleh nikmati keistimewaan tersebut yang mana menawarkan peluang memenangi hadiah bernilai sehingga RM 10,000.

Jadi, jangan lupa muat turun aplikasi VIP Huawei dan jadi ahli Mate 20 hari ini untuk menikmati lebih banyak keistimewaan! Untuk maklumat lanjut sila layari Facebook Huawei.


Aplikasi MuslimMatch.com Paling Pantas Berkembang kini tersedia dalam 9 bahasa termasuk Bahasa Inggeris, Bahasa Perancis, Bahasa Jerman, Bahasa Melayu dan Bahasa Sepanyol

DUBAI, U.A.E, 27 Ogos 2020 /PRNewswire/ — MuslimMatch, aplikasi mencari jodoh halal yang paling pantas berkembang untuk umat Islam di seluruh dunia, menjadi aplikasi berbilang bahasa dengan penambahan Bahasa Perancis, Bahasa Jerman, Bahasa Belanda, Bahasa Rusia, Bahasa Turki, Bahasa Melayu dan Bahasa Sepanyol. Menampung keperluan 1.7 bilion umat Islam di seluruh dunia, MuslimMatch.com menyediakan platform yang selamat dan halal untuk mereka mencari pasangan hidup mereka.

Di bawah MuslimMatch.com, beribu pejabat di Dubai, laman mencari jodoh berkenaan melibatkan ArabMuslimMatch.com, AmericanMuslimMatch.com, EuropeanMuslimMatch.com, IndonesianMuslimMatch.com, BangladeshiMuslimMatch.com dan MalaysianMuslimMatch.com.

Pada awalnya dilancarkan dalam Bahasa Inggeris pada Julai 2018, aplikasi berkenaan telah menyaksikan pertumbuhan yang luar biasa di AS, UK, negara-negara Eropah yang lain serta Timur Tengah. Tidak lama kemudian ia menjadi aplikasi yang paling pantas berkembang di kawasan-kawasan ini.

Apabila pengguna berkongsi maklum balas bahawa mereka berasa lebih selesa sekiranya aplikasi berkenaan disediakan dalam bahasa ibunda mereka, MuslimMatch mengambil keputusan untuk memilih jalan berbilang bahasa.

MuslimMatch sedang dalam proses untuk menambah bahasa-bahasa lain seperti Bahasa Arab yang boleh dipilih oleh pelanggan pada masa akan datang.

Perkhidmatan berkenaan akan disediakan untuk platform iOS dan Android.

MuslimMatch ialah aplikasi mencari jodoh yang paling pantas berkembang untuk umat Islam di seluruh dunia. Beribu pejabat di Dubai, laman mencari jodoh ini melibatkan ArabMuslimMatch.com, AmericanMuslimMatch.com, EuropeanMuslimMatch.com, IndonesianMuslimMatch.com, BangladeshiMuslimMatch.com dan MalaysianMuslimMatch.com. Perkhidmatan ini kini disediakan dalam 9 bahasa melalui iOS dan Android.

Matrimony DMCCNo: 903, Fortune Executive Tower,Jumeirah Lake Towers,Dubai, Emiriah Arab BersatuKunjungi https://www.muslimmatch.com/

Keywords: Advertising Bridal Services Computer Software Computer/Electronics Entertainment Household/Consumer/Cosmetics Mobile Entertainment Multimedia/Online/Internet Retail Telecommunications Feature News Releases New products/services


MGH Melantik Pengarah Pengurusan Serantau untuk Korea, Vietnam, Cambodia, dan Thailand

GURGAON, India dan SINGAPURA, 29 Oktober 2020 /PRNewswire/ — MGH Logistics, konglomerat pelbagai yang beribu pejabat di Singapura dengan kepentingan dalam Penjagaan Kesihatan, Fesyen, Pengurusan Rantaian Bekalan Automotif, Jumlah Pengurusan Kargo untuk LCCs, Perkongsian Perjalanan, E-Dagang dan Penghantaran Express Last Mile berbesar hati untuk mengumumkan pelantikan Pengarah Pengurusan Serantaunya (Korea, Vietnam, Cambodia, Thailand), Eom Cheolwon (Chris). Sebelum menyertai MGH, Chris mempunyai kerjaya yang cemerlang di Ceva Logistics, DB Schenker dan di CJ Korea dengan tanggungjawab bagi membangunkan, serta menguruskan perkhidmatan rantaian bekalan untuk Jenama Global Korea yang besar seperti Samsung, LG, dan Hyundai-Kia.

“Chris Eom membawa kepada MGH pengetahuan secara langsung dan kepakaran menguruskan Rantaian Bekalan Global bagi jenama Global Korea untuk lebih daripada tempoh 2 dekad. Kami berasa teruja untuk membina masa depan MGH Indo-Chine dan Korea dibawah kepimpinan Chris yang berkemampuan dan diuji”- kata, Anis Ahmed, Pengasas & Ketua Pegawai Eksekutif Kumpulan, bagi MGH dalam kenyataannya.

Menurut Chris Eom, “Saya telah terpersona dengan Kecemerlangan Rantaian Bekalan MGH yang menjangkau jenama Global seperti Inditex, C&A, Carrefour, Renault, PSA-Peugeot, dan kehadirannya yang kukuh di Asia Selatan.”

Pelantikan tersebut berkuat kuasa pada 1TH Oktober, 2020, dan Chris bertapak di MGH Indo-Chine, dan HQ wilayah Korea di Ho Chi Minh City, Vietnam.

MGH Logistics ialah Konglomerat pelbagai yang banyak terdapat di Bangladesh dan beribu pejabat di Singapura dengan kehadirannya dalam 19 buah Pasaran yang wujud. Syarikat tersebut mempunyai kubu utama di Asia, Timur Tengah dan Africa, serta berkembang dengan pesat di Eropah. Ia merangkumi pelbagai perkhidmatan seperti –Pengurusan Rantaian Bekalan untuk jenama peruncit fesyen pantas yang utama, automotif, dan penjagaan kesihatan hingga kepada Jumlah Pengurusan Kargo untuk pembawa kos rendah, Perkongsian Perjalanan, Kurier Ekspres, Pengedar Sistem Agihan Global Sistem Penerbangan, runcit Makanan & Minuman, Perbankan Runcit & Komersial, Ladang Teh & Getah dll.

Keywords: Air Freight Computer/Electronics Transportation Personnel announcements


Jom Sertai #YOGAC640Challenge & Rebut Peluang Menang Lenovo YOGA C640 – Cabaran Berlangsung Sehingga 31 Disember 2019!

Lenovo Malaysia kini menganjurkan #YOGAC640Challenge – menawarkan orang ramai pengalaman yang mengujakan dengan peluang merebut hadiah utama berupa Lenovo YOGA C640 dan banyak lagi hadiah menarik lain. Bagi yang berminat, cabaran berlangsung sehingga 31 Disember 2019!

Terdapat satu YOGA Timer Pedestal yang dipamerkan menerusi 23 buah kedai Lenovo terpilih di seluruh negara. Ikuti langkah mudah di bawah untuk sertai :

Aha! Mudahkan? Eh, ada lagi best tahu! Selain daripada hadiah utama berupa YOGA C640, pelanggan juga berpeluang untuk memenangi IdeaPad S340 (tempat ke-2), Lenovo L27Q (tempat ke-3) dan Lenovo Tab 7 TB-7504X (tempat ke-4 & ke-5).

Pengumuman pemenang akan dibuat pada pertengahan bulan Januari dan keputusan akan diberitahu menerusi e-mel atau pesanan ringkas SMS. So, tunggu apa lagi? Jom sertai sekarang dan kunjungi kedai-kedai yang mengambil bahagian hari ini juga! Maklumat lanjut, boleh layari Lenovo Malaysia


HONOR 20 Kini Dilengkapi Dengan Teknologi Bluetooth Yang Dipertingkat, Mampu Capai Jarak Sehingga 200 Meter

HONOR 20 baru sahaja dilancarkan dan kini ia dilengkapi dengan teknologi Bluetooth yang dipertingkatkan untuk mencapai sambungan yang stabil dengan peranti sehingga jarak 200 meter.

Ia dibangunkan menggunakan cip Hi1103 yang mana membantu AI algorithms untuk mengenal pasti faktor persekitaran untuk memperbaiki secara automatik memperkuatkan isyarat Bluetooth.

High-speed mode hanya akan dipasang apabila diperlukan dan akan secara automatik terpadam dalam senario yang berbeza untuk membenarkan HONOR 20 untuk mencapai pengesanan AI dalam senario yang berbeza.

Selain daripada pemindahan isyarat, HONOR 20 turut menggunakan HiSilicon Bluetooth chip dan rekaan optimal antenna untuk kebolehan Bluetooth ketika penggunaanya tidak terjejas walaupun kuasa pemindahan isyarat pada headphone adalah lebih rendah.

HONOR 20 pastinya sebuah peranti yang menakjubkan apabila dihadirkan dengan Kirin 980 AI Chipset dan disertakan dengan 6GB RAM dan 128GB storan. Dijual pada harga RM1699 dan tersedia dalam 2 warna iaitu Midnight Black dan Sapphire Blue di Shopee dan HONOR Experience Store di seluruh negara.

Bagi mendapatkan maklumat lanjut, anda boleh melayari laman sesawang HONOR atau Facebook rasmi HONOR.


OPPO Bakal Tampil Dengan Pengecasan 125W Super Flash Charge???

OPPO pasti tak nak kalah dengan jenama peranti lain apabila mereka dikhabarkan bakal memperkenalkan peranti dengan kuasa pengecasan 125W Super Flash Charge.

Dikatakan juga peranti ini bakal tampil dengan bateri berkapasiti 4000mAh yang mana ia mampu di cas penuh hanya selama 10 minit.

Berkemungkinan OPPO bakal melancarkan sistempengecasan ini pada 15 Julai ini. jadi sama – sama kita nantikan.


9 Pelajar Diumum Pemenang Digi CyberSAFE

Baru-baru ini Digi Telecommunications Sdn. Bhd telah mengumumkan seramai sembilan pemenang CyberSAFE di bawah program ‘Be Smart, Use Heart’. Ianya cabaran yang memerlukan peserta mencipta video untuk dimuat naik ke Youtube.

Para pemenang terdiri daripada tiga kategori bermula daripada sekolah rendah, menengah rendah, dan menengah atas masing-masing membawa pulang hadiah bernilai RM400.

Video yang telah dimuat naik kesemuanya tidak melebihi tiga minit yang bertemakan buli siber berdasarkan tafsiran peserta sendiri. Untuk melihat video dalam cabaran ini, anda boleh klik di pautan di bawah :

Program buli siber yang dianjurkan oleh Digi ini sudah bermula pada tahun 2011 turut mendapat kerjasama daripada Kementerian Pendidikan Malaysia dan CyberSecurity Malaysia. Ia diwujudkan supaya dapat meningkatkan kesedaran mengenai buli siber dan memastikan pelajar sentiasa kekal selamat menggunakan internet.


Pandang Pertama vivo V15 Pro : Peranti Cantik Dengan Kamera Selfie ‘Pop-Up’ 32MP

vivo baru sahaja menambah pewaris baharu untuk siri keluarga v mereka iaitu vivo V15 Pro. Peranti ini merupakan yang pertama di dunia terbina dengan sokongan kamera swafoto pop-up sebesar 32MP.

Selain kelihatan menawan daripada luar, peranti ini turut dimuatkan dengan sejumlah spesifikasi terbaik yang tidak boleh dipandang ringan. Termasuklah : Dijana cip pemproses Snapdragon 675, memori 6GB, storan 128GB, dan bateri 3,700mAh.

Peranti ini hadir dengan rekaan yang lebih segar dan elegan. Paparan bersaiz 6.39 inci dilihat lebih dari memadai serta mampu memuaskan penggunaan. Lebih besar skrin, lebih banyak benda boleh dilihat!

Tiada sebarang takuk disertakan, sebaliknya ia hadir dengan rekaan kamera swafoto ‘pop-up’ seakan vivo NEX. Kamera ini membawakan sensor sebesar 32MP dan terdapat bunyi yang agak unik apabila ia diaktifkan.

Panel belakang peranti terlihat indah dengan hiasan warna cerun yang berjaya memukau pandangan sekaligus membuatkan kami terpaku sejenak! Peranti ini dilihat membawakan sokongan sistem tri-kamera utama yang disusun secara menegak pada sudut kiri atas. Kamera utama ini menawarkan sensor 48MP (f/1.8) + 8MP(f/2.2)+ 5MP(f/2.4) bersama ketersediaan LED Flash.

Binaan sisi peranti ini dilihat hadir dengan kemasan yang diperbuat daripada logam. Pada sisi kiri terdapat ketersediaan slot kad mikro SD dan butang tambahan untuk mengaktifkan Google Assistant. Seterusnya, sisi kanan pula terletaknya butang kuasa dan laras suara.

Beralih pada bahagian atas, terdapat kamera ‘sorok’ bersama ‘lubang’ kegemaran ramai iaitu bicu audio 3.5mm. Akhir sekali, bahagian bawah peranti pula membawakan ketersediaan slot SIM, sambungan micro-USB dan pembesar suara.

Sejujurnya, peranti ini mempunyai keunikan tersendiri apabila meletakkan slot SIM dan slot kad Micro-SD secara berasingan. Ini adalah pandang pertama kami untuk vivo V15 Pro sebelum pelancaran rasminya di Malaysia pada 26 Februari 2019 (ESOK). Nantikan ulasan penuh mengenai peranti ini daripada kami dalam masa terdekat…


Penyelarasan Nama Dan Penurunan Harga iPad

Tiada lagi nama Air akan digunakan pada barisan peranti iPad selepas ini. Penyelarasan nama bagi iPad baru bersaiz 9.7-inci ini akan mengelakkan kekeliruan model yang biasa terjadi di dalam pasaran peranti pintar masa kini.

iPad terbaru dari Apple ini dilengkapi cip pemproses Apple A9, dan hadir dalam variasi storan 32GB dan 128GB. Selain dari mempunyai paparan beresolusi 2048×1526 piksel, tablet keluaran Apple ini juga menggunakan kamera belakang 8 megapiksel dan kamera hadapan 1.2 megapiksel.


Apple Bakal Memperkenal Komputer Riba Mengguna Cip Pemproses Keluaran Sendiri!!??

Sebelum ini ada desas-desus memperkatakan tentang Apple bakal menggunakan cip pemproses sendiri bagi Mac yang mana bakal memberikan kuasa pemproses yang lebih baik.

Justeru, dikhabarkan peranti berkenaan bakal diperkenalkan pada November ini namun tiada sebarang info penuh mengenai peranti ini.

Pasti ramai yang tidak sabar untuk melihat peranti berkenaan dan bagaimana prestasinya. Jadi, ayuh sama-sama kita nantikan!!!!


Huawei Mate 20 Pro Kini Dipertingkatkan Dengan 8GB RAM + 256GB

Satu kejutan buat peminat Huawei apabila Huawei Mate 20 Pro 8GB RAM + 256GB akan tiba di pasaran.

Tambahan terbaharu daripada Siri mate 20 pastinya lebih besar, pantas dan berkuasa dengan peningkatan kelajuan dan kepantasan.

Ia juga akan tersedia dengan warna Twilight yang merupakan warna ikonik bagi telefon pintar Huawei.

Berita baik ini pastinya memberikan kita sesuatu untuk dilihat pada krismas ini. Jangan ketinggalan kerana kami akan mendedahkan lebih banyak informasi dalam masa terdekat.

Untuk mendapatkan lebih maklumat mengenai peranti terbaharu Huawei Mate 20 Series dan produk inovasi yang lain daripada Huawei, layari laman sesawang Huawei atau ikuti Huawei di Facebook Rasmi Huawei.


Xiaomi Mi Box (2016) Terima Kemas Kini Android Oreo

Xiaomi Mi Box merupakan set-to-box (STB) yang diperkenalkan pada tahun 2016, tidak pernah menerima kemas kini Android Nougat. Namun setelah dua tahun ia digunakan secara global, kini Mi Box menerima kemas kini perisian Android Oreo.

Bagaimanapun, bukan semua pengguna menerimanya, ia sebahagian daripada program beta kepada pengguna yang mendaftar pada tahun lepas. Bagi pengguna biasa, mereka akan menerima kemas kini ini tidak lama lagi.

Perisian terbaharu ini akan menstabilkan ekosistem dan mungkin lebih pantas beroperasi berbanding versi Android sedia ada.


Beratur 4 Hari Lebih Awal – Gadis Ini Berjaya Beli iPhone X Dengan Harga RM10

Apple iPhone X akhirnya menemui pengguna Malaysia bermula pada hari ini. Walaupun harga yang agak premium, sambutannya agak sangat luar biasa berbanding iPhone 8 dan 8 Plus yang dilancarkan sebelum ini.

Buat syarikat telco, seperti yang dijangka terdapat pelbagai tawaran dan promosi yang menarik buat pengguna setia meraka. Apa yang menarik hati kami adalah usaha seorang gadis untuk menjadi yang terawal mendapatkan Apple iPhone X.

Menurut Celcom, gadis ini telah mula beratur di Celcom Blue Cube Cawangan Sunway Pyramid 4 hari sebelum pelancaran rasminya dan dia berjaya membeli iPhone X dengan harga RM10. Wowwww….

Selain itu, terdapat seorang lagi wanita yang juga berjaya mendapatkan iPhone X dengan harga RM10 iaitu Imee Juiana Tajuddin. Dia adalah pelanggan pertama Celcom yang menempah iPhone X secara atas talian di laman sesawang Celcom. Kepada yang berminat untuk membeli iPhone X secara ansuran, layari sahaja Celcom.


Xiaomi Dan IKEA Bekerjasama Untuk Pencahayaan Lebih Pintar!

Xiaomi telah mengumumkan kerjasamanya dengan pengeluar barangan rumah terkenal, IKEA bagi membolehkan produk pencahayaan pintar IKEA berhubung dengan platform Internet of Thing (IoT) Xiaomi. Ia merupakan kerjasama pertama IKEA dengan syarikat teknologi dari China.

Sehingga 30 September 2018, platform IoT Xiaomi telah menghubungkan lebih 132 juta peranti pintar di lebih 200 negara di seluruh dunia. Pembantu pintar Xiaomi Xiao Ai pula telah diaktifkan melebihi 100 juta peranti dengan pengguna aktif melebihi 34 juta orang setiap bulan.

Dengan kerjasama ini, pelbagai produk pencahayaan pintar IKEA boleh berhubung dengan platform IoT Xiaomi, sekaligus memudahkan pengguna untuk mengawalnya dengan menggunakan telefon pintar sahaja.

Kini, lampu-lampu IKEA juga boleh dipadankan dengan pelbagai telefon pintar Xiaomi untuk kawalan yang lebih menyeluruh. Produk pencahayaan ini akan berhubung dengan Mi Control Hub menerusi protokol ZigBee. Selain kerjasama dengan IKEA, Xiaomi turut mengumumkan kerjasama bersama Ji Hotel, CHJ Automotive serta Ikongjian.

Xiaomi akan melabur sebanyak RMB100 juta (kira-kira RM60.28 juta) ke Dana Pembangunan AIoT Xiaomi yang akan digunakan untuk menyokong pembangun AI, pembuat perkakas dan juga syarikat teknologi AI. Sebelum ini, Xiaomi telah berjaya menghubungkan lebih 1,000 produk pihak ketiga ke platform IoT Xiaomi.


Jualan Barangan Mainan dan Senaman Naik 2 Kali Ganda di Lazada 12.12 Menjelang Musim Perayaan dan Azam Tahun Baru!!!

Lazada Malaysia berjaya memecahkan rekod jualan sepanjang hari 12.12 tahun lalu di dalam masa 12 jam. Jualan akhir tahun kali ini menyaksikan rakyat Malaysia membeli hampir 100% lebih banyak dari kategori barangan mainan, sukan, dan peranti mudah alih, tibanya musim pemberian hadiah dan azam tahun baru.

Jualan tersebut turut menunjukkan transformasi digital perniagaan di Malaysia yang kuat dan lestari. Hampir 80% lebih banyak jenama LazMall dan perusahaan kecil sederhana (PKS) tempatan mengambil bahagian dalam Lazada 12.12 tahun ini, dan juga lebih 80% peningkatan bilangan perniagaan tempatan yang berjaya menjana jualan atas talian.

Penjual yang mencatatkan prestasi terbaik menggunakan fungsi Sponsored Search semasa Lazada 12.12 menyaksikan pulangan pelaburan (ROI) sehingga RM1,000 bagi setiap RM1 yang dibelanjakan, manakala lebih 600 peniaga telah mendapati keseluruhan jualan mereka melalui fungsi Sponsored Affiliate pada hari itu.

Di antara fungsi lain yang ditawarkan di dalam rangkaian pemasaran Lazada Malaysia semasa jualan 12.12 baru-baru ini adalah fungsi strim langsung dan juga LazGames di dalam aplikasinya. Rancangan penstriman secara langsung Chief Discount Officer Show mencatatkan kira-kira 2 juta tontonan di seluruh negara. LazGames juga turut menarik perhatian rakyat Malaysia, dengan lebih 7 juta koin dikumpul oleh para pengguna di dalam tempoh seminggu menjelang 12.12, dan lebih 2 juta koin ditebuskan untuk ganjaran semasa 12 Disember.

Keyakinan terhadap eDagang di kalangan pembeli Malaysia dapat dibuktikan melalui kenaikan purata tambah nilai ke dalam Lazada Wallet, yang meningkat lebih 40% berbanding degan tahun lalu pada 12.12. Satu lagi petunjuk jelas dapat dilihat menerusi LazadaForGood, platform bantuan digital Lazada, yang berjaya mengumpulkan sumbangan lebih RM30,000 dalam tempoh seminggu untuk badan-badan NGO.

Memandangkan rakyat Malaysia kini semakin yakin untuk menggunakan pembayaran digital bagi aktiviti pembelian atas talian dan kehidupan seharian mereka, momentum pertumbuhan eDagang pada 2021 dijangka akan berterusan.


Liquid Group jalin kerjasama dengan NICE Payments perluas rangkaian pembayaran QR tanpa sentuh rentas sempadan

SINGAPURA, 1 Julai 2020 /PRNewswire/ — Liquid Group, kumpulan perkhidmatan pembayaran mudah alih serantau yang beribu pejabat di Singapura, akan bekerjasama dengan NICE Payments (“NICE”) sebagai pemeroleh peniaganya di Korea.

Nice Payments, subsidiari NICE Information & technology, ialah pakar pembayaran NICE Group, kumpulan infrastruktur kewangan yang terbesar di Korea. Nice Payments terus membangunkan dan menerajui pasaran pembayaran dan penyelesaian yang pesat berubah bagi memenuhi pelbagai keperluan pelanggannya, memproses jumlah transaksi tahunan melebihi KRW 19 trilion (setakat tahun 2016).

Melalui perkongsian ini, pelanggan Liquid Group dan rakan kongsi pengeluarnya akan dapat menggunakan aplikasi pembayaran dan e-dompet pilihan mereka untuk transaksi pembayaran QR tempatan dan luar negara di lebih 33,000 peniaga yang menggunakan QR NICE, termasuk salah sebuah kedai bebas cukai yang terbesar di Korea dan banyak lagi destinasi pelancong yang popular. Ini akan disusuli dengan melancarkan ke lebih 700,000 kumpulan peniaga kad kreditnya pada satu tahap yang lebih besar. Ini juga memperluaskan kumpulan peniaga antarabangsa untuk Liquid Group dan rakan kongsinya.

Tambahan pula, melalui XNAP Network Liquid Group yang menyokong penerimaan dan penggunaan QR berskala besar dalam pasaran tempatan mahupun luar negara, peniaga NICE di Korea akan dapat menyokong transaksi pembayaran kod QR rentas sempadan.

Pengembara akan berpeluang untuk mendapat faedah daripada perjalanan pembayaran rentas sempadan yang lancar menggunakan aplikasi pembayaran tempatan mereka yang dipercayai untuk membuat bayaran mudah alih ke luar negara, sambil menikmati kemudahan yang lebih besar dan ciri-ciri keselamatan yang dipertingkat seperti kebolehan untuk memantau baki akaun mereka dan mengawasi transaksi mereka.

Yoon Kyeong Hwang, Ketua Pegawai Eksekutif NICE Payments, berkata: “Peluang menjadi rakan niaga yang strategik bersama Liquid Group yang berpangkalan di Singapura adalah sesuatu yang bermakna,” dan menekankan bahawa “Perkongsian bersama Liquid Group mempunyai kepentingan yang besar memandangkan NICE Payments akan menjadi yang pertama untuk menyediakan perkhidmatan E-dompet Asia Tenggara di Korea dan akan membawa kepada peluang-peluang yang besar dengan mencipta enjin pertumbuhan baharu sebagai platform pembayaran global.”

Jeremy Tan, Pengasas dan Ketua Pegawai Eksekutif Liquid Group, berkata: “Kami teruja untuk berganding bahu dengan NICE Payments yang memegang rekod prestasi yang luar biasa dalam memacu pembayaran selama lebih 30 tahun. Ia merupakan situasi yang saling menguntungkan untuk kedua-dua kumpulan memandangkan kami berkongsi visi yang sama untuk mempercepatkan pergerakan tanpa tunai di seluruh Asia dan menjadikannya sebagai rantau hebat untuk perkhidmatan pembayaran QR di persada global.”

Menjelang pelancaran XNAP Network untuk mendorong kebolehoperasian penyedia perkhidmatan pembayaran QR rentas sempadan, Liquid Group mengekalkan kedudukan sebagai penerajunya dengan beberapa perkongsian strategik dalam beberapa pasaran di rantau berkenaan. Liquid Group akan terus meneroka lebih banyak peluang perkongsian antarabangsa bagi melanjutkan visinya untuk mewujudkan ekosistem pembayaran QR yang terhubung dan tangkas buat semua.

TH KimE : thkim@nicepay.co.krM : +82-10-6714-4904

Pengene LeeE : pengene.lee@liquidpay.comD : +65-272-5115M : +65-9745-5223

NICE Payments ialah pakar sistem pembayaran daripada NICE Group yang berkembang sebagai sebuah kumpulan infrastruktur kewangan global sejak 30 tahun yang lalu dan memberi tumpuan pada perkhidmatan pembayaran elektronik. Selain daripada perkhidmatan pembayaran elektronik dalam talian dan luar talian, NICE Payments menyediakan perkhidmatan platform bersepadu pembayaran E-dompet yang terbesar dengan kerjasama syarikat-syarikat pembayaran ringkas yang utama bagi menerajui trend pasaran pembayaran baru-baru ini. Bagi menjadi pengendali perniagaan PG global, NICE Payments telah menyediakan perkhidmatan PayPro, platform E-dompet Cina, untuk peniaga domestik sejak tahun 2017 bersama WeChat dan Alipay serta mengembangkan kawasan perniagaan pembayaran luar negara mereka melalui pelbagai perikatan dengan penyedia pembayaran global.

Liquid Group ialah kumpulan perkhidmatan pembayaran QR terkemuka yang berpangkalan di Singapura dengan kehadiran di seluruh Asia Pasifik. Ia mengendalikan XNAP Network (www.xnap.network), rangkaian penerimaan pembayaran QR berasaskan API terbuka yang membolehkan penerimaan rentas sempadan bagi aplikasi pembayaran QR bank dan bukan bank merentas pelbagai pasaran di rantau berkenaan. Dengan menerajui rangka kerja kebolehoperasian rentas sempadan yang terbesar, Liquid Group merupakan peneraju industri dalam penciptaan ekosistem pembayaran mudah alih yang lebih terhubung dan mantap buat semua.

Keywords: Banking/Financial Service Computer/Electronics Electronic Commerce Contracts Financial Technology


Maklumat Skor Nokia C20 Plus Terdedah Di Laman Sesawang GeekBench?!

Ramai yang sedang teruja mengenai Nokia C20 Plus dan kini ada satu maklumat tertiris di dalam sesawang GeekBench .

Menurut maklumat penanda aras tersebut, memperlihatkan ia mencatatkan mata 126 Single core Score manakala bagi 476 mata bagi multi core score.

Dalam maklumat tersebut, turut memperlihatkan beberapa spesifkasi seperti RAM sebesar 3GB dan melaksanakan sistem operasi Android 11. Kapasiti bateri pula adalah 5000mAh.

Jadi, teruskan bersama kami untuk mengetahui maklumat lanjut mengenai peranti ini.


6 Pilihan Stickers WhatsApp Popular Boleh Dimuat Turun Dari Google Play Store!

Sebelum ini kami ada berkongsi dengan pembaca yang tidak mendapat kemas kini WhatsApp untuk menggunakan fungsi Stickers pada telefon pintar serta mencipta sendiri Stickers dengan gambar sendiri untuk WhatsApp.

Lebih menarik, kali ini kami nak bagitahu 6 aplikasi Stickers yang paling popular dan dimuat turun oleh pengguna WhatsApp. Tak sabar nak tahu Stickers apa, jom teruskan membaca…

2. Right WAStickerApp – Stickers for WhatsApp

Muat turun

3. Cinema stickers – WAStickerApps

Muat turun

4. Islamic Stickers

Muat turun

5. Anime stickers for WhatsApp

Muat turun

6.Stickers for WhatsApp – WAStickerApps

Muat turun


Vivo S5 Kini Rasmi & Mungkin Datang Malaysia?! – Sokong Paparan Berlubang + Empat Kamera Utama

vivo sekali lagi mengemas kini barisan smartphone keluaran mereka dengan kemunculan vivo S5. Ia merupakan sebuah peranti kelas pertengahan yang diperkemaskan dengan sejumlah penawaran menarik dan hebat masa kini.

vivo V5 membawakan paparan bersaiz 6.44″ Super AMOLED FHD+ (2400 x 1080 piksel) dengan sokongan skrin berlubang. Peranti ini menampilkan nisbah skrin ke badan sebanyak 91.38% dan mempunyai ketersediaan pengimbas cap jari biometrik pada paparan.

Enjin dalaman peranti dikuasai oleh cip pemproses Snapdragon 710 bersama gabungan memori sebesar 8GB RAM dan dua pilihan storan – 128GB dan 256GB. Untuk bateri, peranti ini dimuatkan dengan bateri sebesar 4,100 mAh dengan sokongan pengecasan pantas 22.5W.

Bagi ketersediaan kamera pula, ia membawakan sokongan empat kamera utama dengan gabungan 48MP + 8MP (Ultra Wide) + 5MP (Depth) + 2MP (Makro). Turut mengiringi peranti adalah kamera hadapan sebesar 32MP. Kamera ini didatangkan dengan teknologi algoritma kecantikan yang hebat bagi bantu menonjolkan lagi hasil gambar.

vivo S5 didatangkan dalam tiga pilihan warna menarik termasuk Blue Iceland , Phantom Blue dan Star Black. Peranti ini ditawarkan di pasaran China pada harga RMB 2,698 (kira-kira RM1,594) untuk vairan 8GB + 128GB. Manakala, vivo S5 (8GB + 256GB) pada harga  RMB 2,999  (kira-kira RM1,772). Mungkinkah ia bakal ditawarkan untuk pasaran tempatan tidak lama lagi? Jeng jeng jeng, sama-sama kita tunggu!


Kemas Kini iOS 13.2 – Fungsi Deep Fusion Pada Kamera Kini Diaktifkan Tambahan 70 Emoji Baharu

Fungsi Deep Fusion akhirnya diedarkan kepada pengguna iPhone pada kemas kini iOS 13.2 pagi tadi.

Kemas kini kali ini selain meningkatkan kemampuan penggambaran pada iPhone 11, 11 Pro dan 11 Pro Max, juga telah menambah emoji terkini termasuk membuat penambahbaikan pada emoji yang sedia ada.

Apple Bakal Membawa Emoji Baharu Ke iPhone Pada Musim Luruh Ini

Sokongan iOS 13.2 juga tersedia pada AirPods Pro yang baru saja dilancarkan pagi tadi, saiz muat turun adalah 574.5MB.


SSENSE memperoleh pelaburan minoriti daripada Sequoia Capital yang menilai syarikat tersebut melebihi $5 bilion

Kerjasama ini akan mempercepat rancangan pertumbuhan global untuk SSENSE, sebuah platform terkemuka untuk fesyen dan Everything ElseTM.

MONTREAL, 9 Jun 2021 /PRNewswire/ — SSENSE, sebuah platform terkemuka untuk fesyen dan Everything ElseTM, hari ini mengumumkan bahawa syarikat ini telah menerima pelaburan minoriti daripada firma pelaburan tersohor Sequoia Capital, yang memberikan nilai perusahaan pascawang kepada syarikat melebihi CAD 5 bilion.

Ini merupakan pusingan pertama pembiayaan luaran dalam sejarah 18 tahun syarikat ini. Hasil daripada urus niaga ini akan digunakan untuk memacu strategi pertumbuhan global syarikat dengan lebih cepat. Berikutan urus niaga tersebut, Angelica Cheung, Rakan Kongsi Usaha Niaga Sequoia Capital China akan menyertai Ahli Lembaga Pengarah SSENSE.

Rami Atallah, Pengasas Bersama & Ketua Pegawai Eksekutif SSENSE berkata: “SSENSE ditubuhkan berdasarkan prinsip-prinsip konvensyen yang mencabar dan menggunakan platform kami untuk bersuara secara lantang yang mengubah cara kami melihat dunia. Saya berasa sukacita kerana dikelilingi oleh pelbagai pasukan bertaraf dunia yang sentiasa menyumbang kepada kejayaan SSENSE yang berterusan. Kami telah menemui rakan kongsi yang sehaluan yang berkongsi kepercayaan kami dalam melangkaui sempadan ketika kami mengorak langkah ke peringkat pertumbuhan yang seterusnya. Bersama-sama, saya yakin kami akan mengukuhkan asas-asas strategik, operasi dan teknologi untuk mencapai cita-cita berani kami.”

Neil Shen, Pengelola Sequoia Capital, Pengasas dan Rakan Kongsi Pengurusan Sequoia Capital China berkata: “Kami teruja menjadi pelabur luar yang pertama dan bekerjasama dengan SSENSE. Di bawah kepimpinan adik-beradik Rami, Firas dan Bassel Atallah, SSENSE telah muncul sebagai salah satu platform fesyen dalam talian terkemuka yang menghubungkan jenama dengan pengguna Generasi Milenium dan Gen Z di seluruh dunia. Sequoia teruja untuk menyokong SSENSE dalam pengembangan global dan kemajuan China yang berterusan. Perkongsian ini melambangkan satu lagi langkah yang kukuh dalam usaha kami menyokong pendigitalan industri fesyen, mendukung pengasas berwawasan untuk mengubah dan meningkatkan pengalaman e-dagang fesyen global ke tahap baharu.”

Rothschild & Co berkhidmat sebagai penasihat kewangan eksklusif kepada SSENSE dalam urus niaga ini. Simpson Thacher & Bartlett LLP berkhidmat sebagai penasihat undang-undang kepada SSENSE.

SSENSE (disebut [es–uhns]) ialah platform teknologi global yang beroperasi di persimpangan budaya, komuniti dan perdagangan. Ditubuhkan bersama pada 2003 oleh adik-beradik Rami, Firas dan Bassel Atallah serta mempunyai ibu pejabat di Montreal, syarikat ini menampilkan gabungan jenama mewah yang mantap dan baru muncul yang meliputi rangkaian pakaian wanita, lelaki dan kanak-kanak serta keluaran Everything ElseTM .

SSENSE telah memperoleh pengiktirafan penting sebagai pendorong e-dagang dan pengeluar kandungan berlandaskan budaya. SSENSE menjana 100 juta tontonan halaman secara purata setiap bulan. Kira-kira 80% daripada khalayaknya berusia antara 18 hingga 40 tahun. Syarikat ini merupakan pegangan persendirian dan telah mencapai pertumbuhan dan keuntungan tahunan dua digit yang tinggi sejak penubuhannya.

Pasukan Sequoia membantu para pengasas yang berani membina syarikat-syarikat terkenal. Dengan bekerjasama dengan Sequoia, syarikat-syarikat memperoleh manfaat daripada komuniti kami yang tiada tandingnya berserta pengalaman selama 49 tahun. Sebagai “Usahawan di Sebalik Usahawan,” Sequoia China menumpukan pada tiga sektor: TMT, pengguna/perkhidmatan dan penjagaan kesihatan. Sepanjang 16 tahun yang lalu, kami berpeluang bekerjasama dengan kira-kira 600 buah syarikat di China.

Keywords:  Computer/Electronics Fashion Household/Consumer/Cosmetics Retail Venture Capital


Sony Perkenal HT-X8500 Soundbar Dengan Sokongan Dolby Atmos – Harga Jualan RM1,599

Sony kini memperkenalkan satu lagi ahli baru di bawah barisan produk keluarannya iaitu HT-X8500 Soundbar. Ia didatangkan dengan sokongan teknologi Dolby Atmos dalam penambahbaikan audio bagi menyajikan kualiti bunyi lebih baik.

HT-X8500 Soundbar adalah 2.1 channel soundbar dengan dwi subwoofer yang terbina. Ia juga menyokong teknologi Dolby Atmos dan DTS: X yakni sebuah codec audio berasaskan objek yang bertujuan untuk menghasilkan bunyi pelbagai dimensi. Ia turut mempunyai sokongan eARC untuk codec audio berkualiti tinggi.

Dimensi HT-X8500 Soundbar adalah sebesar 890 x 64 x 96mm dan berat sebanyak 3.1kg. HT-X8500 Soundbar juga mempunyai lima mod bunyi (dalam satu klik) di samping fungsi bluetooth yang membolehkan ia disambung secara wayarless dengan TV Bravia.

Bagi yang berminat, HT-X8500 Soundbar ditawarkan pada harga RM1,599 dan boleh didapatkan menerusi beberapa saluran berbeza seperti Sony Stores dan pengedar sah Sony, bermula sekarang. Maklumat lanjut, layari Sony Malaysia.